osasuna | Tolosaldeko eta Leitzaldeko Hitza\nAsuncion klinikako langileek, beste behin, Invizari hitzarmena sinatzeko eskatu dioteBy Tolosaldeko eta Leitzaldeko Hitza on 2013/06/06 in Ekonomia, Gizartea Asuncion klinikako langileek azken asteetako bideari jarraituz protestan jarraitzen dute. Gaur ere, elkarretaratzea egin dute ospitalean bertan. Oihu artean, Invizari lan hitzarmena sinatzeko eskatu diote. 309 langileek bizi duten egoera txarra salatu dute, eta “Bermedun eta murrizketarik gabeko hitzarmen baten alde” elkarretaratzea egin dute.”Nagusiak langileekiko duen jarrera” ere salatu dute. Egunero protestak egiten jarraituko dute [...]\nAsuncion klinikako langileek murrizketen aurkako aldarrikapenetan jarraitzen duteBy Itzea Urkizu on 2013/05/18 in Gizartea Trianguloa plazan elkarretaratzea egin dute goizean, eta besteak beste, beren protestek “pazienteei ez eragitea lehentasuna” dela azpimarratu dute Aste bete pasa da jada, Tolosako Asuncion klinikako langileak protestetan hasi zirenez geroztik. Klinikako enpresa kudeatzaileak soldatak murrizteko harturiko erabakiaz gain, hitzarmen kolektiboa sinatzeari ere “behin eta berriz uko egin dio”, langileen azaldu dutenez. Horrela, aste osoan [...]\nAsuncion klinikan “murrizketen aurka” protesta egiten ari diraBy Tolosaldeko eta Leitzaldeko Hitza on 2013/05/13 in Gizartea Asuncion klinikako langileak mobilizazioetan hasi dira, «klinikako zuzendaritzak soldatak murrizteko asmoa» azaldu dielako. Pasa den astean hasi zituzten protestak, eta aste honetan ere egingo dituzte, klinikan bertan, Tolosako eta Andoaingo zentroetan, nahiz kalean. Eusko Jaurlaritzako Osasun Sailak Asuncionekin kontzertu ekonomikoa urtez urte eguneratzen duela gogorarazi dute langileek, eta azaldu dutenez, enpresa kudeatzailearen urte osoko aurrekontuek [...]\nSoldata murrizketak medio, mobilizazioak abiarazi dituzte Asuncion klinikako langileekBy Itzea Urkizu on 2013/05/10 in Ekonomia, Gizartea Tolosako Asuncion klinikako langileek mobilizazioetarako deia egin berri dute, besteak beste, “klinikako zuzendaritzak soldatak murrizteko asmoa” azaldu dielako. Langileek kontuan hartu beharreko bi gauza nabarmendu dituzte; batetik, Eusko Jaurlaritzako Osasun Sailak Asuncionekin kontzertu ekonomikoa urtez urte eguneratzen duela gogorarazi dute. Era berean, “enpresa kudeatzailearen urte osoko aurrekontuek galerarik ez dute izan”. Honegatik guztiagatik, “erabat bidegabetzat” [...]\n«Lorautsarekikoak baino arazo gehiago sortzen du hemen akainekiko alergiak»By Tolosaldeko eta Leitzaldeko Hitza on 2013/04/05 in Gizartea Hogeita bost urte baino gehiago daramatza Maria del Mar del Castillok (Donostia, 1956) alergia dutenak artatzen Asuncion klinikan. Alergiari buruzko albisteak udaberriarekin batera zabaldu ohi direla dio, baina urte guztian zehar eragiten duten alergiak ere badaudela nabarmendu nahi izan du. Alergikoentzat sasoi txarra datorrela zabaldu da. Hainbesterako izango da? Alergiari buruz ari garenean, beti udaberriari [...]\nOsasun Saila prest agertu da Tolosaldeko osasun zerbitzuaren jarraipen mahaia osatzekoBy Itzea Urkizu on 2013/04/04 in Gizartea, Politika Tolosaldeko alkateak, Andoaingo eta Legorretako alkateekin batera, Tolosaldeko osasun zerbitzuaren inguruan hitz egitera joan ziren, atzo, Jon Darpon osasun sailburua eta bere lantaldearengana. Besteak beste, Eusko Jaurlaritzako Osasun Saila prest agertu da, eskualdeko osasun zerbitzuaren jarraipen mahaia osatzeko. Eskualdeko alkateek hiru eskaera nagusi egin zizkieten sailburuari eta taldeko kideei. Batetik, 2011. urtean Osasun Sailak eskualdeko [...]\nTourette sindromea ezagutzera emateko bazkaria antolatu duteBy Tolosaldeko eta Leitzaldeko Hitza on 2013/04/04 in Gizartea Tourette sindromea gaixotasun ez ohikoen barruan sartua du FEDER Espainiako gaixotasun ez ohikoen federazioak. Pertsona eta familia gutxiri eragiten die, baina Tourette sindromea eta antzeko nahasteak dituzten familien EAEko Afestta elkartearentzat ezinbestekoa da ezagutzera ematea. Hilaren 13an, bazkaria egingo dute Tolosako Usabal kiroldegian, eta edonork lagundu dezake ekimena bazkarira joanez, kamisetak erosiz edota diru ekarpena [...]\nOmenaldia erizaineiBy Tolosaldeko eta Leitzaldeko Hitza on 2013/03/12 in Gizartea Berriki erretiroa hartu duten erizain gipuzkoarrek beren lanbide-adiskideen omenaldia jaso zuten iragan asteburan. Horien artean zegoen Begoña Bravo, Tolosako osasun zentroan urte askoan lan egindakoa. «Oso pozik» egon dela Tolosan eta tolosarrekin lanean adierazi du, eta «oroitzapen ederrekin» geratzen dela. hitza\nTweetstream\tViewing item 1 to 5 (of 5 items) Garikoitz Goikoetxea posted an update 12 minutes ago\nKrisiaren ondorioz ikasleen egoera kaskartzen ari dela ohartarazi du kontseiluak. Baliabideak ez gutxitzea ezinbesteko jo du. Miren Garate posted an update 43 minutes ago\nGarikoitz Goikoetxea posted an update 45 minutes ago\nEAEko eskola kontseilua azken txostena aurkezten ari da. Proposamen ugari. Erlijioa eskolako ordutegitik ateratzeko baimena eskatu diote Jaurlaritzari. Miren Garate posted an update 52 minutes ago\nMiren Garate posted an update 1 hour, 1 minute ago


Bizkaiko ahots zuriek musika jarriko diete Gabonei, Gabonetako Soinuak kontzertuan - Deia\nBizkaiko ahots zuriek musika jarriko diete Gabonei, Gabonetako Soinuak kontzertuan\ndeia.eus 17.12.2019 | 20:05\nGabonetako soinuak. bizkaia.eus\nBILBO. Aurkezpenean Lorea Bilbaok Euskara eta Kulturako foru diputatuak adierazi duenez, Gabonetako Soinuak kategoria handiko kontzertua da eta bertan kalidade oso handiko umeen ahotsek argi erakusten dute talentua bizirik dagoala Bizkaian. Diputatuak azpimarratu duenez, "Bizkaiko ahotsek etorkizuna dute eta, horren guztiaren adibide txikia gaur aurkezten dugun musika-ekitaldia da, gaztetasuna, talentua eta kalidadea batzen dauzana".\nEra berean, Iñigo Alberdi Bilboko Koral Elkarteko gerenteak adierazi duenez, kontzertu honek, abeslarien ahots-kalitateaz gain, esparru ezberdinetako ehunka gazte biltzen ditu agertoki berean, eta hori da, hain zuzen ere, haren baliorik adierazgarrienetakoa. Bibrazio onez beterik dagoen baterako kantua da, hura entzuten dutenei energia positiboa transmititzen diena.\nKontzertua Bilboko Koral Elkartearen ahotsik samurrenekin hasiko da. Alberto Sáez Puente piano-joleak lagunduta, 'Fum, fum, fum', 'A la nanita nana', 'All is calm sleep in peace', 'I 'm goin' up a yonder' abestiak kantatuko dituzte, eta, ondorik, 'Eskolan Kantari' taldeko hirurogeita bost abeslarik bat egingo dute elkarrekin 'Kanta Gabon Kanta', 'Feliz año nuevo' eta 'Siyahamba' kantuak abeste aldera. Azken horiek Egiluze ikastetxekoak, Basauri Basozelaikoak eta Deustu Eskolakoak dira. Zentro horiek arestion aipatu den erakundearen gizarte- eta hezkuntza-programan izena emanda daude. Ondoren, Jose Luis Ormazabalek Julia Foruriari emango dio batuta. Honen gidaritzapean, Jon Artetxe izango da pianoan, Nerea Quincocesek bateria joko du eta Gorka Arangurenek tronpeta. Laguntzaile bikain hauekin, Olatz Telletxea bakarlariak eta Gaudeamus Koralaren ahots guztiek Gabon aroari zeharo egokitutako egitaraua aurkeztuko dute, 'Ikusten duzu', 'Ela-ela', 'Birjina maite', 'Nobody knows the trouble i 've seen', 'Adeste fideles' eta 'All I want for Christmas is you' kantuak abestuz. Jarraian, Basilio Astulezek, Kantika Koralaren buru jardunik, eta Itxaso Sainz de la Maza piano-jolearen, Ander Lekue perkusionistaren, Iratxe Cea flautistaren eta Ninbe Solana eta Maider Biguri bakarlarien laguntzarekin, 'Riu riu chiu', 'Noël des enfants', 'A puppet 's dream', 'Non degu, non?', 'Flowers' eta 'Wau' obrak zuzenduko ditu. Azkenik, hiru talde nagusiak 'Villancico tropical' abesteko batuko dira eta 'Hator Hator' abestera gonbidatuko dute publiko guztia.\nEgitarauak leku eta garai oso desberdinetan zeharreko ibilbidea egingo du, eta Gabonetako bero nahasezina transmitituko die Euskalduna Jauregiko entzunaretoan izango diren ikusleei, bi mila baino gehiagori. Kontzertuan, txikienen ilusioak helduak kutsatuko ditu, eta giro magikoak guztiak bilduko ditu, jende guztia atmosfera magiko batera eramanez, ekitaldia gidatuko duen Xabier Madariagaren eskutik. Sarrerak dagoeneko eskuragai daude bai leihatila fisikoan bai birtualean (https://www.euskalduna.eus/eu/ekitaldiak/gabonetako-soiunak-2019/), eta haien prezioa 5,5 eta 16,5? bitartekoa da.


bioaniztasuna | Parketxe Sarea\nTag Archives: bioaniztasuna\nAralarko saguzarren bila\n2 urria, 2019 Aralar Parke Naturala,Sin categoríaaralar,Ataun,Barandiaran Museoa,bioaniztasuna,ingurumen hezkuntza,lizarrustiko parketxea,saguzarraklzaldua\nSaguzarrak behatzeko eta entzuteko aurtengo azkeneko saioa larunbat honetan izango da, urriaren 5ean arratsaldeko 19:00etan, Lizarrustiko parketxean.\nInformazio eta erreserbak: 943 18 03 35 / 688 895 069 / barandiaran@gipuzkoamendizmendi.net\n30 maiatza, 2019 Aralar Parke Naturala,Sin categoríaanfibioak,aralar,Barandiaran Museoa,bioaniztasuna,herpetofauna,lizarrusti parketxea,mendi ibilaldia,narrastiak,Natura Parkeaklzaldua\nAsteburuak aurrera doaz eta Aralarri iritsi zaio bere txanda! Eguraldi aparta aurreikusita dagoelarik, Ataungo Lareoko urtegiaren inguruan egingo da irteera ekainaren 2an (igandean), eta hitzordua Lizarrustiko Parketxean izango da, goizeko 10:00etan. Jarduera goiz osokoa eta ibilaldia zailtasunik gabekoa izango da.\nUrtegiaren inguruan narrasti eta anfibio espezie ugari bizi dira, lekua ezin aproposagoa da animalia hauentzat, ura baliabide dutela, inguruan dauden baso, harkaitz, zelai eta sastraka ugari dituzte eta babesleku gisa. Irteera hau adin guztientzat dago pentsatuta, helduak zein haurrak, familiak zein norbanakoak. Aukera paregabea da Aralarren ditugun anfibio eta narrastiei buruz gehiago ikasteko Ander Izagirre adituaren gidaritzapean. Jakinmina piztu baldin bazaizu, zatoz gurera eta eman izena berandu baino lehen!\n26 apirila, 2016 Aralar Parke Naturalaaralar,Ataun,Barandiaran Museoa,bioaniztasuna,errepideak,lizarrustiko parketxea,natur guneaklzaldua\nZoritxarrez, errepidean harrapatu eta zauritutako animalien irudiak ohikoak dira urte sasoi honetan, batez ere natur-guneetatik hurbil. Milioika eta milioika dira gainera, auto-istripuz hiltzen direnak urtean zehar, mundu zabalean. Biktimak mota askotakoak izan ohi dira, zerrenda luzea osatuz: hegaztiak, trikuak, azeriak, azkonarrak, basurdeak, orkatzak, intsektuak, narrastiak, anfibioak…\nEuskal Herrian harro egoteko moduko bioaniztasuna dugu, urrutira joan gabe hamaika animalia zein landare espezierekin goza dezakegu eta, baina mundu mailan aniztasun hori gainbehera doala ere gauza jakina da, eta Euskal Herriak ez dio errealitate horri ihes egiten. Aniztasun ekologikoa galtzearen arrazoi nagusietako bat habitataren zatiketa da eta errepideek zeresan handia dute egoera horretan. Geroz eta errepide gehiago dugun herrialde txiki honetan, asfalto horrek badu eraginik animaliengan, batez ere animalia eta gizakiok partekatzen ditugun espazioetan.\nNola igaro bidea alde batetik bestera? Zubi bat egitea irudi lezake konponbiderik errazena. Bai, bederen, kartelak irakurtzen dakigunontzat. Baina, animalien kasuan ez da horren erraza, ez baita nahikoa zubi orokor bat eraikitzearekin, espezie bakoitzak bere ohitura, mugimendu eta ezaugarrietara egokitutako bideak behar ditu eta.\nKonponbidea gure eskuetan ere badago, edo arazoa gutxiagotzea behintzat. Frogatuta dago istripu ugariren eragile erabakigarria dela gehiegizko abiadura, eta abiadura handia egon ohi den errepideetan harrapaketa gehiago ematen direla abiadura mantsoagoa duten antzeko errepideetan baino. Izan ere, gidatzen ari garen abiaduraren mantsotzeak ezbehar baten aurrean dugun erantzuteko ahalmena handiagotzen du, bai gidariarena eta baita animaliarena ere. Honek garrantzia berezia hartzen du babestutako natur-guneen inguruan, esterako, Aralarko Natura Parkearen ingurabideetan. Gauez, herriguneetako pista zein errepideetan arreta areagotzea ere garrantzitsua da.\nSarrera honetan jarritako bi argazkiak, azkonarrarena eta katagorriarena alegia, atzo bertan Lizarrustiko Parketxera lanera gindoazela ateratakoak dira. Ez zaizkigu horrelako irudiak gustatzen. Denon ardura da gure herriko bioaniztasuna zaintzea, altxor ederrak ditugu Euskal Herrian eta haien biziraupena gure eskuetan, ere, badago.


Anselm Kiefer - Guggenheim Bilbao Museoa\nDeutsch | Nützliche Information Italiano | Informazioni utili Portugues | Informação útil Русский | Полезная информация 日本人 | 役に立つ情報 한국어 | 유용한 정보 实用信息 | 实用信息 InicioZer ikusiErakusketakAurreko erakusketakAnselm Kiefer Anselm Kiefer\n2007(e)ko martxoak 28 – 2007(e)ko irailak 9\nGuggenheim Bilbao Museoak, bere Hamargarren Urteurrenaren ospakizunarekin bat etorriz, Anselm Kiefer artista alemanaren erakusketa antologikoa aurkeztu zuen. New Yorkeko Solomon. R. Guggenheim Museum-eko Arte Garaikidearen Kontserbazio Buru den Germano Celant izan zen komisarioa. Gaika antolatu zen eta erakusketa aurreko hamar urteotan artistak sortutako obra-sorta ikonikoa bildu zuen, artistaren bildumakoak, bilduma publiko eta pribatuetakoak, eta Guggenheim Bilbao Museoaren Bildumarenak.\nKiefer, gure garaiko funtsezko sortzailea, 1945ean jaio zen Bigarren Mundu Gerra amaitu baino lehentxeago. Beraz, gerra modernoak sorrarazitako suntsipena, bere herrialdearen banaketa, zatitutako nazioaren berreraikuntza eta berritzeko egindako borroka bizi izan zituen. Egiarik ez dagoela konbentzituta, interpretazio desberdinak baizik, Kieferrek bere lanean beti jarri izan du zalantzan gizakiak kosmosaren barruan duen lekua, eta Alemaniako historia, mitologia, literatura, identitatea eta arkitektura aztertu ditu bertan. Emaitza gisa, bere artelanek geruza ugariez osatutako gainazalak dituzte, lantzen dituen gaiak bezain konplexuak eta zatikatuak. Obra monumental hauek erreferentzia ugari dituzte Alemaniako tradizio erromantikoari eta bere herrialdearen ondare politiko eta filosofikoari buruz. Pintura, collagea eta eskultura bat egiten dituzten obrak dira, eta ia monokromoa den paleta eta batere ohikoak ez diren materialak elkartzen dituzte: beruna, alanbrea, lastoa, igeltsua, buztina, haziak, ekiloreak, errautsa eta hautsa. Beraz, obra-multzo joria eskaintzen digu Kieferrek, eskala monumentalaz eta ehundura bereziaz baliatuta edukiaren handitasuna eta izaera traszendentea azpimarratuz.\nGehiago irakurriAzken urteotan, gai unibertsalagoak lantzen aritu da Kiefer, nahiz eta oraindik ere erlijioan, sinbolismo ezkutuetan, mitoetan eta historian oinarritzen diren; artearen eta kulturaren halabehar orokorrean arreta gehiago jarri du, ordea, baita espiritualtasunean eta adimenaren mekanismoetan eta misterioetan ere. Kieferren arteak zibilizazio globalari eta fedeari buruz gogoeta egiten du, eta historiaren errepikapen ziklikoaz ohartarazten gaitu, giza egoeraren esperientziak eta kargak aztertu eta lantzen dituen bitartean.\nErakusketa gaika antolatu zen eta arreta berezia jarri zen Kieferren esku-hartze monumentaletan, hau da, denboran zehar arkitekturarekin elkarreragin nabarmena izan duten obretan, sarritan erreferentzia historiko, erlijioso edo kulturalez betetako testuinguru zehatzetan sinbolikoki kokatzen dituen horietan. Obra horien artean aipatzekoak dira Chevirat-Ha-Kelim (2000) saileko mihise zirraragarriak edo beste gai batzuk sakonetik aztertu izan dituzten obrak, esate baterako, Landareen ezkutuko bizitza (2001–02); Museoko Atrioan espazio horretarako propio sortutako pintura berri bat egon zen ikusgai, zeruko mapa kolosal bat. 15 metroko altuera du eta bertikaltasun zorabiagarri hori oso ondo moldatzen da Gehryren Atrio ikusgarriarekin. Erakusketak Museoaren lehenengo solairuan egon zen, baita bigarrenean ere, eta bertan banandu egiten zen bereizitako obra-sortei (elkarri lotuta egon arren) eskainitako sailetan. Artistaren ikerlana azaltzen ziguten oroipenak eta ideiak ikusi ahal izango genituen bertan, Kieferren lanek ikusmenean eta sentimenetan duten eragin handiaren isla direnak.\nKieferren erreferentzia historikoak, kulturalak eta geografikoak oso anitzak dira. Historiaren gune eta momentu jakin batzuk aukeratzen ditu gainjartzen diren eta nahasten diren gai eta kezka unibertsalak aztertzeko. Bestalde, erakusketak literaturan eta poesian aurkitu izan dituen inspirazio-iturriak ere agerian uzten ditu, Martin Heideggerren (1889–1976) eta Friedrich Nietzscheren (1844–1900) filosofiatik hasi eta Paul Celanen (1920–1970) eta Jean Geneten (1910–1986) idatzietara eta Richard Wagnerren (1813–1883) musikara arte. Irudi horien bitartez, naturarekin, zientziarekin, erlijioarekin edo historiarekin zerikusia duten gaiak jorratzen ditu.\nIkusgai jarritako obren artean Khlebnikoventzat (2004) zegoen, Velimir Khlebnikov (1855–1922) poeta errusiar futurista ameslariari eskainitako pintura-sorta. Pintura horietan Kieferrek hauxe aztertzen du, 317 urte betetzen diren bakoitzeko itsas armaden arteko gatazka belikoak sortzen zirelako haren uste osoa. Uste hori iradokitzeko Bigarren Mundu Gerrako itsasontziak erreproduzitu zituen airean esekita baleude bezala, itsasoan egon beharrean, eta irudi horien ondoan gerraontzien, borrokaldien eta militar ospetsuen izenak aipatu zituen erantsitako idatzietan, Khlebnikoven eredu historiko ziklikoa aditzera emanez. Zientzia eta halabeharra dira beste sail baten gai nagusiak, Sawai Jai Singh II (1688–1743) maharaja indiarrak, matematikari eta astronomo gailenak, Jaipurreko —Kiefer egon zen Indiako hiria— izartegia behatzeko eraiki zuen behatokian inspiratua. Sail honetako obretan konstelazioak agertzen ziren, neurtzeko hainbat tresna tartean direla, eguzki-erlojuak, esate baterako.\nEra berean, historia ataltzearen inguruan Kieferrek egindako ikerlanean sakondu zuen erakusketak. Ideia horretatik elkarrizketa bat sortu zuen arkitektura arkaikoaren, hondatutako zementuzko eskaileren eta antzinako aurri batzuen irudikapen piktorikoaren artean Bakarrik haizearekin, denborarekin eta soinuarekin (1997) obran, bilaketa espirituala aztertzen duen horretan. Kieferrek erlijioen nahasketa ere hartu du aztergaitzat Chevirat Ha-Kelim obra-sorta monumental eta hunkigarrian, arku forma duena goialdean. Kieferrek Parisko La Salpêtrière ospitale psikiatrikoko kaperarako sortu zituen obra hauek Kabalan inspiratuta, testu hebrear biblikoen interpretazio esoterikoan oinarritzen diren ikasbide mistikoetan, alegia.\nBestalde, Kieferrek emakumearen identitatea eta esperientzia arakatzen ditu bi aldi historikori dagozkien obra-sorta banatan. Iraultzaren emakumeak (1992) Jules Micheleten (1798–1874) liburu homonimoan dago inspiratuta, eta berunezko oheak barne hartzen ditu, baita argazkiak eta paretan zirriborratutako testuak ere, Frantziako Iraultzako emakumezko irudi gailenenak aditzera emanez. Antzinatearen emakumeak (2000–04) obran, bururik ez duten manikiek, zuri koloreko krinolinaz jantzita, antzinateko pertsonaia mitologikoak eta historikoak irudikatzen dituzte. Emakume haietako batzuk heroiak izan ziren, beste batzuk maltzurrak, baina guztiek erakutsi zuten indar eta ausardia handia. Kieferrek pertsonaia historikoak ere irudikatzen ditu, besteak beste, Berenice, K.a. III. mendeko Egiptoko printzesa —kondaira batek dioenez konstelazio bihurtu omen zen haren ilea—.\nKieferrek Landareen ezkutuko bizitza obran jarraitzen du naturari eta zientziari buruz gogoeta egiten. Fresko bat da, 28 pinturak osatua, eta adarrak, beruna eta alanbrea barne hartzen ditu. Obraren izenburua 1973an argitara atera zen Peter Tomkins eta Christopher Birden liburu batetik hartu zuen. Bertan, landareen natura sentikorra eta gure munduko misterioei erantzuteko duten gaitasuna aztertzen dira.\nPaul Celanentzat (2006) berunezko liburu mardul eta desafiatzaileez osatuta dago. Lore batzuek zeharkatzen dituzte, emankortasunaren eta bizitzaren iragankortasunaren sinbolo klasikoek, alegia. Obra honekin, Kieferrek omenaldi egiten dio Paul Celan poeta eta saiakeren idazle judu-errumaniarrari, Holokaustotik ozta-ozta bizirik irten zenari. Celan eta Kiefer bat datoz gai eta kezka ugaritan: galera sentimenduan eta malenkonian, eta memoria gizakiaren historian sortutako traumak onartzeko modu bakarra den aldetik zaindu egin behar dugulako uste sendoan.\nArtistaren obran funtsezkoak diren kontzeptu eta inspirazio-iturri hauek Frank Gehryren eraikinean batu ziren, eta bizitasun handiko espazio horien testuinguruan aztertzean, Anselm Kiefer erakusketak operari dagokion indar handieneko momentua bildu zuen: pintura arkitekturarekin elkartuta agertu zen artearen alegiazko hedadura sortzeko, artea norberaren eta taldearen indarra balitz bezala agertuz.\nAingeruen hierarkia (Die Ordnung der Engel), 2000 Olio-pintura, emultsioa, akrilikoa, goma-laka eta lihozko ehunak mihise gainean\nInicioZer ikusiErakusketakAurreko erakusketakAnselm Kiefer Web korporatiboa


WOMEX 2020 Budapest: deialdia irekita | Etxepare Euskal Institutua\nJaialdi honek, musika-taldeen showcaseez gain (erosle eta programatzaile internazionalei zuzendutako kontzertu laburrak), azoka bat, hitzaldientzako guneak eta film proiekzioetarako guneak ere biltzen ditu. Zenbaki orokorrak erabiliz, 2.700 profesionaletik gora joan ohi dira bertara urtero, 300 bat artistek eskaintzen dituzte kontzertuak, eta 90 herrialdetik gora daude bertan ordezkatuta.\nEtxepare Euskal Institutuak, urtero, hainbat euskal taldek Womexen showcaseak eskaini ditzaten bermatzen du. Azken edizioan, euskal musika eta dantza tradizionala musika elektronikoarekin uztartzen duen Topa K taldea izan zen bertan. Musika alorrean, jaialdiak orotariko musika estiloak programatzen ditu: kultur tradizio ezberdinetako musikak (folka, roots musika), musika urbanoa, jazza, elektronika edota klasikoa, besteak beste. Interesa duen orok, esteka honetan eman dezake izena.


barren.eus - Emakumeen Nazioarteko Egunaren harira ekintza ugari antolatu dituzte Elgoibarren\nElgoibarko Udalak, aurten ere, herriko hainbat elkarterekin elkarlanean, ekintza ugari antolatu ditu martxoaren 8an ospatzen den Emakumeen Nazioarteko Egunaren harira. Haizea emakume taldeak antolatutako bideo forumarekin hasiko dira ekitaldiak barixaku honetan, martxoaren 3an. Loredi Salegik gidatuko duen saioan Los limoneros filma ikusi eta aztertuko dute. Kultur Etxeko Hitzaldi gelan izango da, 21:30ean. Kafea eta pastak banatuko dituzte saioaren hasieran.\n• Helduentzako ipuin erotikoak\nMartitzenean, hilak 7, Gotzon Garate Udal Liburutegiak Berdintasun Sailarekin elkarlanean Hotzikara, musikatutako helduentzako ipuin kontaketa saioa antolatu du. Ines Bengoak kontatuko ditu ipuinak, erotikoak, Josu Lizarragaren zuzeneko musikaren laguntzarekin. 19:00etan hasiko da.\n• Martxa Morea\nEmakumeen Nazioarteko Egunerako, martxoaren 8rako, Martxa Morea antolatu dute. Kalegoen Plazatik hasiko da 19:00etan. Herriko kaleak zeharkatu ostean plazan amaituko da eta bertan egingo dute gero elkarretaratzea, emakumeen eta gizonen arteko benetako berdintasuna aldarrikatzeko.\n• Berdintasuna eta Maskulinitate Berriak\nMartxoaren 9rako hainbat ekintza antolatu dituzte. Alde batetik, “Berdintasuna eta Maskulinitate Berriak – Igualdad y Nuevas Masculinidades. 24 imágenes nuevas para una sociedad nueva” izeneko erakusketa inauguratuko dute 18:30ean Kultur Etxeko erakusketa gelan. Udalaren Berdintasun Sailak eta Emakumeen Kontseiluak antolatua, martxoaren 17ra arte egongo da zabalik, eta honako ordutegian bisitatu ahal izango da: astean zehar 18:30-20:30, jaiegunez 12:00-14:00. Domeka arratsaldetan itxita egongo da. Beste alde batetik, “Bizitza pertsonala, familia eta lanaren uztartze erantzunkidea” ekimena aurkeztuko dute, eta, 19:00etatik aurrera, “El milagro de conciliar” bideo foruma hasiko da Kultur Etxean.\n• Sarean kateatuak antzezlana\nSarean kateatuak izeneko antzerkia eskainiko du Nomofobikak taldeak martxoaren 10ean, Herriko Antzokian (20:30). Gazte eta helduei zuzendutako obra da, eta egungo gizarteak eskuko telefonoekiko eta sare sozialekiko duen mendekotasunean jartzen du arreta. Olatz Beobide, Amaia Lizarralde eta Belen Cruz aktoreek mugikorrik eta sare sozialik gabe bizitzen ez dakien gizartea irudikatuko dute antzezlanean. Umorea baztertu gabe, hiru emakumeak terapia bati ekingo diote mendekotasuna tratatzeko. Nomofobikak taldeak 2016ko Poltsiko Antzerki Sorkuntza Saria eskuratu zuen antzezlan horrekin.\n• Akordeoi kontzertua\nLarunbatean, martxoak 11, Haizea Emakumeen Elkarteak antolatuta, Sustrai akordeoi taldeak kontzertua emango du Kultur Etxeko Sotoan (12:30). Gero, 15:00etan, Emakumeentzako bazkaria egingo dute Karakate Jatetxean.\n• Jabekuntza tailerra\nAmaitzeko, astelehenean, hilak 13, Udal Jabetza Eskolak antolatuta, Loredi Salegik El movimiento feminista. ¿Qué es ser feminista?”, izeneko emakumeentzako jabekuntza tailerra zuzenduko du. Kultur Etxeko Hitzaldi gelan izango da, 18:30ean.


O Ring produktuaren abantailak! - Albisteak - Ningbo Zhonggao Kautxu eta Plastikoen Fabrikazio Co., Ltd.\nO Ring produktuaren abantailak!\nO eraztuna aurrean dugun egoera orokorra kontatzeko, O eraztunak bere abantailak ditu zigilatzean, O eraztuna ere badakizu zer den, ondorengo puntuetatik uler dezakezu.\n1, egitura txikia, muntaketa eta desmuntaketa erosoa. O-ring bera eta egituraren instalazio zatia oso sinpleak direnez eta estandar bat osatzen dutenez, oso erraza da instalatu eta ordezkatzea. Zigilu estatikoak eta dinamikoak erabil daitezke, ia ihesik ez dago zigilu estatiko gisa erabiltzen direnean.\n2, O-ring bakarreko erabilera, bi noranzkoetako zigilatze efektua.\n3, marruskadura-erresistentzia dinamikoa txikia da.\n4, prezio baxua. Material barietateak fluido desberdinen arabera hauta daitezke: nitrile butadieno kautxua (NRB), fluoro kautxua (FKM), silikonazko kautxua (VMQ), etilenopropilenozko kautxua (EPDM), kloropreno kautxua (CR), butil kautxua (BU), politetrafluoroetilenoa ( PTFE), kautxu naturala (NR) eta abar.\nHau da, O-ring egitura erraza da, desmuntatzen erraza da, eta zigilatze ona du, prezio moderatua, beraz, hori da bere abantailetako bat, baina baita kostuaren errendimendua kontuan hartzea aukeratzen dugunean ere.\nO-ring materialaren sailkapena eta hautaketa\nZein da O-ring aplikazioaren esparrua?


Errefuxiatuen egoera salatzeko literatur lehiaketa antolatu dute Arrigorriagan | Geuria\nErrefuxiatuek eta etorkinek pairatzen duten zorigaitza salatzeko literatur lehiaketa antolatu dute Arrigorriagan. Lanak aurkezteko epea martxoaren 2ra arte dago zabalik.\nPriscilla Du Preez // Unsplah\nErrefuxiatuek eta etorkinek pairatzen duten zorigaitza salatzeko literatur lehiaketa antolatu dute Arrigorriagan. Lehiaketaren helburuak bi dira: alde batetik, etorkinen eta errefuxiatuen giza eskubideekin zerikusia duten balioak islatzen dituzten literatura-lanak sortzea, eta bestetik, herritarrak sentsibilizatzea bizitzen ari diren dramaren jakitun egon daitezen.\nLehiaketak hiru modalitate izango ditu: kontakizun laburra (gutxienez 20 lerro eta gehienez orrialde bat), kontakizun motza (gehienez 5 lerro) eta binetak (gehienez 3). Edonork parte har dezake, edozein hizkuntzatan. Parte hartzaileek euren kontakizunak gutunazal batean entregatuko dituzte Herriguneko zein Abusuko liburutegian, martxoaren 2a baino lehen.\nModalitate bakoitzak sari bana izango du: afari bat Arrigorriagako jatetxe batean bi pertsonentzat. Epaimahaiaren ebazpena izango da martxoaren 19tik 23ra bitartean. Ondoren, kontakizunak formatu digitalean eta paperean argitaratuko dituzte. Gainera, bide publikoan, tabernetan eta erakusleihoetan egongo dira ikusgai. Oinarriak irakurgai daude udal liburutegietan eta esteka honetan. Kontakizunen lehiaketa hau Arrigorriagako Ongi Etorri Errefuxiatuak plataformak antolatu du, Udalaren laguntzarekin.\nSailkatuta: Errefuxiatuak, Literatura, Ongi etorri errefuxiatuak\nHitz-erdiko kontaketak lehiaketaren bigarren edizioa martxan da\nItxaro Juaristi abadiñarra eta Alaitz Diaz bermeotarra irabazle, Hitz-erdiko kontaketen hirugarren deialdian\nAbiadura kontrolatzeko radar informatiboa kokatuko dute Maribi Iturbe kalean, Etxebarrin


Energia eolikoa buru duen energia-mapa iraunkor berri bat diseinatu dute Zaragozako Unibertsitateko ingeniariek | Consumer\nEnergia eolikoa buru duen energia-mapa iraunkor berri bat diseinatu dute Zaragozako Unibertsitateko ingeniariek\nDiotenez, 2030ean haize-errotek elektrizitatearen% 30 sor dezakete Espainian.\nZaragozako Unibertsitateko ingeniariek egindako azterlan baten arabera, teknikoki eta ekonomikoki bideragarria da Espainiako energia-espazio bat eraikitzea, iturri “berdeetan” ia esklusiboki oinarrituta. Proiektu hori “Energy Policy” aldizkari ospetsuan argitaratu zen, eta, haren arabera, gure herrialdeko ekarpen eolikoa %30era irits liteke 2030ean, eta energia nuklearra erabat baztertzeko sistema eraginkorra ezar liteke.\nZientzialariek diseinatutako kalkulu-metodoak energia-mapa bat ezartzen du. Mapa horretan, elektrizitatearen %70 iturri berriztagarrietatik etorriko litzateke, %20 gas-turbinek sortuko lukete, bai naturalek bai biogasekoek, eta gainerako %10 ikatz-zentraletatik etorriko litzateke. Gainera, adierazi dute termikoek co2-a bahitzeko teknikak aplikatu beharko lituzketela ekoizpen-mota horren ingurumen-inpaktua murrizteko.\nAurreikuspenaren arabera, energia berdearen %70 horren %30 haize-errotetatik etorriko litzateke, eta %20 eguzki-energiatik. Energia hidraulikoaren, geotermikoaren eta biomasaren baturak beste %20 osatuko luke iturri berriztagarrietatik. Haize-sorgailuek haizerik ez dutenean dituzten geralekuak ere kontuan hartzen ditu proposamenak, eta erregai fosilekin ordeztea proposatzen du, %20tik gorako proportzioan. Gainera, ziurtatu dute kostua ez litzatekeela handituko, eta bideragarria litzatekeela 5,5 eta 6,1 zentimo artean mantentzea kilowatt-orduko.\n2007an, parke eolikoek elektrizitatearen% 10 inguru hornitzen zuten Espainian, eta kopuru hori etengabe hazi da. Era berean, Alcalako Unibertsitateak (UAH) eta Energia Eolikoaren Europako Elkarteak (EWEA) egindako txosten baten arabera, sektore horretan sortutako lanpostuek joera bera izan dute. Kalkuluen arabera, energia eolikoak 104.000 pertsonari eman zien lana 2008an EBn, eta sektore horretako enplegua %226 hazi da 2003tik.\nIturri berriztagarri horrek 20.500 pertsonari ematen die zuzeneko lana Espainian. Europako beste bi ekoizle nagusiak, Alemania eta Danimarka, 38.000 eta 17.000 dira, hurrenez hurren. Gainera, txostenak ondorioztatzen duenez, nahiz eta Europan haize-energiarekin lotutako merkatu berri eta garrantzitsu bat sortu, sektorean espezialista gutxi dago. Langileen prestakuntza- eta mugikortasun-planak abian jartzearen garrantzia nabarmentzen da, zabaltzen ari den eremu batean.\nenergetiko sostengarri iraunkorra energia haize-energia ingenieros-eu Zaragozako Unibertsitatea diseinatu dute


19:08, 25 iraila 2015ko berrikusketa\n26 bytes added , Duela 5 urte\n17:11, 15 apirila 2015ko berrikusketa (aldatu)\n19:08, 25 iraila 2015ko berrikusketa (aldatu) (desegin)\nZero absolutua, gainera [[Kelvin (unitatea)|Kelvin]] eta [[Rankine]] eskalen 0 puntua ere bada. 0K0 K edo 0R0 R -273,15 [[celsius gradu|°C]] eta -459,67 [[fahrenheit gradu|°F]] dira urrenez-urrenhurrenez hurren.\n[[Termodinamika]]ren hirugarren legearen arabera zero absolutua inoiz ezin da lortu. Gaur egunGaurdaino lortu den tenperaturarik txikiena -272 °CkoaC da, hozkailuak dituen [[molekula|molekulek]] ez baitute puntu horren azpitik joateko behar adinako energiarik. Zero absolutuan [[kristal]] perfektu baten [[entropia]] [[zero]] da ereorobat.\n0 Kelvinekokelvineko tenperaturan, substantzia guztiak solidotuko liratekeela aipatu behar da, eta, egungo beroaren ereduaren arabera, molekulek, mugitzeko edo bibratzeko ahalmen oro galduko luketela.\nOrain arte, zero absolututik gertueneko tenperatura, [[Massachusetts Institute of Technology|MITeko]] zientzialariek lortu zuten laborategian []an. Gas bat eremu magnetiko batean, zero absolututik nanokelvin erdiraino (5•10<SUP>−10</SUP> K) hoztuz lortu zen.


«Santa Ana baseliza (Pasaia)»: berrikuspenen arteko aldeak - Wikipedia, entziklopedia askea.\n«Santa Ana baseliza (Pasaia)»: berrikuspenen arteko aldeak\nSanta Ana baseliza (Pasaia) (aldatu)\n17:42, 22 martxoa 2019ko berrikusketa\n12:17, 26 ekaina 2018ko berrikusketa (aldatu)\n17:42, 22 martxoa 2019ko berrikusketa (aldatu) (desegin)\nEraikin erlijiotsu sotila da, oinplano laukizuzena eta [[nabe]] bakarra du, beste hainbat gipuzkoar elizen ereduari jarraituz [[koru]]a eraikinaren sarreraren gainean du. Sakristia eraikinaren oinplano eta buruari ezkerraldean gehitu zaion pieza txiki batek osatzen du. Sarrera nagusia koruaren azpialdeko [[erdi-puntuko arku]]dun atarian du, eta beste sarbidea hegoaldeko [[fatxada]]ren erdian du, honetan dauden hiru leiho laukizuzenek elizaren barnealdea argiztatzen dute.\nSanta Ana eta [[Ama Birjina]]ren irudiak [[erretaula]]ren erdian daude, eta heuren egite, antzinakotasun eta [[polikromia]] dela eta, ondare nabarmena osatzen dute. Irudi hau, []an [[Flandria]]n eskuratu eta itsasoz Pasaira eramana izan zen.\nEraikinak egitura soila eta azalera zurbilak ditu, mantentze egoera egokian dago. Bere ezaugarri nabarmenea, mendi magalean egotean datza, [[Pasaiako portua]]ren mugimendua ederki ikus daiteken terraza zabal batean ezarria.\n[[IrudiFitxategi:Pasai Donibane. Gipuzkoa, Euskal Herria.jpg|thumb|700px|centererdian|[[Pasai Donibaneko Alde Zaharra]], gainaldean, Santa Ana baseliza.]]\nBaselizaren atzealdean oraintxuki ireki berria den Santa Ana aterpea dago, [[Kostaldeko Done Jakue bidea]] burutzen ari diren erromesei ostatu emateko asmoz.


Albisteak- Logikalineko plantillaren gehiengoa emakumezkoek osatzen dute\nLogikalineko plantillaren gehiengoa emakumezkoek osatzen dute\nLogikaline, gainerako enpresarik gehienak bezalaxe, emakumezkoek eta gizonezkoek osatzen dute, baina kasu honetan, ordea, plantillaren gehiengo zabala osatzen dute emakumezkoek, izan ere Abaltzisketako enpresako langilegoaren %90a emakumezkoena da.\nDatuei begira jarrita, eta egin diren hainbat azterketek, alderantzizkoa erakusten dute, izan ere enpresarik gehienetan gizonezkoena izaten baita gehiagoa, baina oraingoan datuak goitik behera aldatzen dira,\nBaina ez langilegoaren kasuan bakarrik, izan ere zuzendaritzako kideen artean, Logikalinen emakumezkoek %80a betetzen baitute. Azkenaldian egin diren ikerketen arabera, eta Hays enpresak egin duenaren arabera, mundu osoan zehar dauden enpresetako bataz besteko zuzendaritzen kopuruan, gizonek osatzen dute %79a, beraz, %21 bakarrik izango litzateke emakumezkoentzat. Kasu honetan, Logikalinen datu horiek erabat aldatzen dira.\nInfo Jobsek egin duen azterketaren arabera, berriz, Estatu espainiarrean dauden enpresetako zuzendaritzetan, emakumeak %27 bakarrik osatzen dute. Azterketa horren arabera, zuzendaritzetan dauden emakumezkoen bataz besteko adina 55 urtekoa omen da.\nZuzendaritza osatzen duten emakumezkoen artean, gehiengoa euren enpresen jabe omen dira, beti ere Info Jobsen arabera.\nLogikalinen, gainera, langilegoaren %30ak berak erabakitzen du lanerako ordutegia, eta horrek bidea asko errazten die. Gainera, arreta zerbitzuko lehiaketan-Sotto-Tempo-, bataz besteko nota 9,4koa izan da.


Web Eustat. OHAR BIOGRAFIKOAK (1989)\nOHAR BIOGRAFIKOAK (1989)\nJohn C. Duffy, Estatistika irakaslea Edinburgoko Unibertsitatean, eta zientzilari ikerlaria Ikerketa Medikoaren Kontseiluaren psikologia arloko epidemiologia ikerketetarako unitatean. Epidemiologia, modelatze kausala eta inkesta-metodologia izan ditu bere ikerketen eta argitalpenen gai. Aditua da, besteak beste, kataraten, depresioaren, alkoholarekin lotutako arazoen eta suizidioaren arloko epidemiologia aplikazioei dagokienez. RSSko gizarte estatistiken sailaren batzordeko kide ohia, Unibertsitate Irakasleen Elkarteko (Eskozia) lehendakari, 1984ko lanik onenaren saria irabazi du, besterekin batera, inkesten analisian ordenadoreak erabiltzeari buruz talde lanean egindako ikerketagatik.\nJelke G. Bethlehem-ek Estatistika Matematikoa ikasi zuen Amsterdamgo Unibertsitatean. Doktoretza-aurreko titulua eskuratu ondoren, ikerlari lanetan aritu zen Amsterdamgo Matematika Zentroaren Estatistika Sailean. Aldagai anitzeko estatistika analisia eta estatistika softwarea garatzea izan dira bere lanaren ardatzak.\n1978an, Herbeheretako Estatistika Erakunde Nagusiaren Estatistika Metodoetarako Sailean lan egiten hasi zen, ikerlari gisa lehendabizi, eta estatistikari nagusi gisa geroago. Lan horietan bi gai hauek jorratu zituen batik bat: lagin-inkestetan erantzunik eza nola tratatu (gai hori landuz lortu zuen doktoretza), eta argitaratutako inkestetako datuen zabalkundearen kontrola.\nEgungo egunean, Estatistika Informatikako Unitatearen (Automatizazio Sailaren barruko ikerketa unitate bat) buru da. Unitate horren lan nagusia inkestetako datuak prozesatzeko software estandarra garatzea da. Ikerketa eremu garrantzitsuenak: ordenadoreen laguntzaz datuak bildu eta prozesatzeko Blaise sistema, tabulazio paketeak eta langin-inkestetako datuak balioztatzeko softwarea.\nWouter J. Keller-ek Elektronika (lizentziatura, cum laude) eta Matematika Aplikatuak (masterra, cum laude) ikasi zuen Twente-ko Teknologia Unibertsitatean. Ikasketak amaitzean, irakasle elkartua izan zen Erasmo Unibertsitateko (Rotterdam) Zerga Ikasketetarako Erakundean, eta Ekonometriako doktoretza -cum laude- lortu zuen.\n1979an, Herbeheretako Estatistika Erakunde Nagusian lan egiten hasi zen, Estatistika Metodoetarako Sailaren buru, eta 1987an Automatizazio Sailaren buru bihurtu zen. 1982az geroztik, Ekonometria eta Informatikako irakasle da lanaldi zati batez, Amsterdamgo Unibertsitate Librean.\nEgun, hauek dira bere laneko proiektu nagusiak: inkestak prozesatzea automatizatzea (Ordenadorez Lagundutako Telefono bidezko Elkarrizketak, Ordenadorez Lagundutako Aurrez Aurreko Elkarrizketak) eta inkestetako datuak bildu, zuzendu eta prozesatzeko bestelako metodoak (estatistika eta ekonometria analisiak egiteko softwarea eta denboraren plangintza egiteko arazoak), mikroinformatika (hardwarea eta softwarea, estatistika softwarea bereziki), ikerketaren kudeaketa (eta EDP).


Eguberri Lk 2,1-20\nJesus eta Tomas\nJesus sortuko dela mezua\nJesus tenplu berriaz mintzo\nJesus tenpluan eskainia\nIguzki kilometroak 2019\nBake jokoa 2017\nCP / 1. maila\nCE1 / 2. maila\nCE2 / 3. maila\nCM 4. eta 5 maila\nGure otoitza gaur\nB urtea (2020-2021)\nA urtea. 2019- 2020\nMarzel ETCHEHANDY-k itzuliak\nEginen dugu bazkari.\nEz egin nigar\nL’Eglise et les langues.\nHaur eta gazteenak.\n16 apirila 2021 16 apirila 2021 admin1653 Non classé\nHASIERA 18 – Mamre eta Abrahamen bitartekotza\nLehen partea: Irakurketa\nJauna Abrahami agertu zitzaion Mamreren haritzetan. Abraham oihal-etxolaren sargian jarririk zen, egunaren beroenean. 2 Begiak altxaturik, hiru gizon ikusi zituen bere aitzinean xutik. Ikusi orduko, lasterka joan zitzaioten oihal-etxolaren sargiatik. Ahuspez jarri 3 eta erran zioten:\n–Jauna, begiko banauzu, ez urrunt, otoi. 4 Berehala ekarriko dauzuet ura, oinen garbitzeko. Hartzazue atseden, zuhaitzaren itzalpean. 5 Jateko zerbait ekarriko dauzuet indarberri zaitezten. Gero joanen zirezte. Zerbaitengatik iragan zirezte zihauren zerbitzari hunen ondotik.\n–Ongi da –ihardetsi zioten–; egizu erran bezala.\n6 Abraham prisaka sartu zen oihal-etxolan, Sararenganat, eta erran zion:\n–Laster, egizu orea irinik hoberenaz hirurentzat eta presta opil batzu.\n7 Abraham bera bizi-bizia joan zen behietarat eta, araxe guri eta gizen bat hautaturik, mutil bati eman zion; hunek berehala prestatu zuen. 8 Hartu zituen mamia, esnea eta prestatu haragia, eta bisitarieri ereman ziozkaten. Jaten ari zirela, xutik egon zen bera ondoan, zuhaizpean.\n9 Erran zioten:\n–Nun da Sara zure emaztea?\n–Oihal-etxolan –ihardetsi zuen Abrahamek.\n10 Jaunak erran zion:\n–Urte bat barne itzuliko nitzaizu, eta orduko zure emazte Sarak semea ukanen du.\nSara entzuten zagon oihal-etxolaren sargian. 11 Abraham eta Sara biziki zaharrak ziren, eta Sarak iragana zuen haur ukaiteko adina. 12 Bere baitan irri egin zuen Sarak, pentsatuz: «Orai, naizen higatuak, sendi ote nezake atseginik? Eta nere senarra ere zahartua !» 13 Orduan, Jaunak Abrahami erran zion:\n–Zergatik irri egin du Sarak, zahartu ondoan, semerik ezin duela ukan pentsatuz? 14 Ba ote da ezin-eginik Jaunarentzat? Urte bat barne itzuliko nitzaizunean, Sarak semea ukanen du!\n15 Sarak, beldurturik, ukatu zuen, erranez:\n–Ez dut irri egin.\n–Bai, irri egin duzu –ihardetsi zion harek.\n16 Gizonak jeiki ziren handik, eta Sodomarat abiatu. Abrahamek lagundu zituen, bidean ezartzeko. 17 Jaunak bere baitan egin zuen: «Eginen dutanaren berri eman gabe utzi behar ote dut Abraham? 18 Zeren Abraham izanen baita herri handi eta ahaltsu baten buru eta herri guzientzat benedizione-iturri. 19 Hautatu dut bere seme-alaba eta etxekoeri Jaunaren arabera bizitzen irakasteko, on eta zuzen dena eginez, nik, Jaunak, bete dezatan Abrahami hitzeman guzia». 20 Jaunak Abrahami erran zion:\n«Izigarria da Sodoma eta Gomorraren kontrako salaketa. Larria da hiri horien bekatua. 21 Salaketa horren egiaztatzera joan behar dut, egia den ala ez jakinen dut».\n22 Gizonak Sodoma alderat joan ziren. Abraham, berriz, Jaunarekin gelditu zen. 23 Hurbildurik, Abrahamek erran zion:\n–Zinez, hobengabea suntsituko ote duzu hobendunarekin batean? 24 Beharbada, berrogeita hamar hobengabe badira hiri hortan. Horiek ere hilaraziko ote dituzu? Ez ote zinioke barkatuko hiri osoari berrogeita hamar hobengabe horiengatik? 25 Ez otoi holakorik egin, hobengabea hobendunarekin batean hilaraz, hobengabea hobenduna balitz bezala! Munduaren jujeak ez lezake zuzen joka.\n26 Jaunak ihardetsi:\n–Berrogeita hamar hobengabe aurkitzen baditut, heiengatik hiri osoari barkatuko diot.\n27 Abrahamek erran zuen:\n–Hauts eta errauts baizik ez naizelarik, ene Jaunari mintzatzera ausartzen naiz. 28 Beharbada berrogeita hamar hobengabetarik faltako dira bost. Hiri osoa suntsituko ote duzu bost horiengatik?\n–Ez dut suntsituko berrogeita bost hobengabe aurkitzen baditut.\n29 Eta Abrahamek berriz ere:\n–Beharbada berrogei baizik ez da aurkituko.\n–Ez dut suntsituko berrogei horiengatik.\n30 Abrahamek erran zuen orduan:\n–Ez zaite haserre jar, ene Jauna, oraino ere mintzatzen banitzaizu. Beharbada hogeita hamar baizik ez da aurkituko.\n–Ez dut suntsituko hogeita hamar aurkitzen baditut.\n31 Abrahamek, aitzina:\n–Badakit ausartegia naizela, bainan beharbada hogei baizik ez da aurkituko.\n–Ez dut suntsituko hogei horiengatik.\n32 Eta Abrahamek, oraino:\nEz zaite haserre jar, ene Jauna, beste behin mintzatzen banitzaizu. Beharbada hamar baizik ez da aurkituko.\n–Ez dut suntsituko hamar horiengatik.\n33 Abrahamekin mintzaturik, joan zen Jauna. Eta Abraham bere lekurat itzuli zen\n← Alleluia ohore Jainko Aitari HE\nAlleluia ohore Jainko Aitari HE\nAita guziz ona B25 HE\nAintza zuri Jauna A 67 HE\nAintza zeruan Jaunari HE\nArtxiboak Hautatu hilabetea 2021(e)ko apirila (6) 2021(e)ko martxoa (8) 2021(e)ko otsaila (31) 2021(e)ko urtarrila (1) 2020(e)ko abendua (1) 2020(e)ko azaroa (2) 2020(e)ko iraila (1) 2020(e)ko abuztua (1) 2020(e)ko uztaila (2) 2020(e)ko ekaina (4) 2020(e)ko maiatza (2) 2020(e)ko apirila (4) 2020(e)ko martxoa (2) 2020(e)ko otsaila (1) 2020(e)ko urtarrila (2) 2019(e)ko abendua (6) 2019(e)ko azaroa (3) 2019(e)ko urria (2) 2019(e)ko iraila (14) 2019(e)ko abuztua (4) 2019(e)ko uztaila (2) 2019(e)ko ekaina (1) 2019(e)ko maiatza (3) 2019(e)ko martxoa (4) 2019(e)ko otsaila (9) 2019(e)ko urtarrila (4) 2018(e)ko abendua (20) 2018(e)ko azaroa (6) 2018(e)ko urria (12) 2018(e)ko iraila (7) 2018(e)ko abuztua (10) 2018(e)ko uztaila (9) 2018(e)ko ekaina (1) 2018(e)ko maiatza (3) 2018(e)ko apirila (6) 2018(e)ko martxoa (9) 2018(e)ko otsaila (5) 2018(e)ko urtarrila (5) 2017(e)ko abendua (9) 2017(e)ko azaroa (11) 2017(e)ko urria (9) 2017(e)ko iraila (14) 2017(e)ko abuztua (11) 2017(e)ko uztaila (17) 2017(e)ko ekaina (8) 2017(e)ko maiatza (1) 2017(e)ko martxoa (14) 2017(e)ko otsaila (23)\nKategoriak Hautatu kategoria Biblia (1) Ehorzketak (3) Frantxua Garaten ehorzketak (13) Gazteak (8) Otoitzak (1) Haurrak (54) Katixima (17) CM 4. eta 5 maila (1) CP / 1.maila (1) Fede piztea (1) Helduak (250) Bezperak (11) Doluaz (3) H. otoitzak (15) Fededunen otoitz (2) Salmoak (131) Herria elizan (44) KANTAK (149) Andedena Maria (8) Bertze kantu (13) Orriako beila 2017 (8) Gazte kantu (8) Haur kantu (52) Iduzkilore / Aupa Jainkoa (16) Katixima euskaraz (30) Kanta Jaunari (8) Omiasaindu (4) Non classé (20) Nun zer (4) Bertze (1)\nKatixima euskaraz: kantak\nAita, Zu Bizia.\nBizi da Jauna, bizi da !\nHats eta urrats\nIkusi dut ur bizia\nJan aintzin Hegazkinak\nJan ondoan hegaztinak\nMaitasuna / Bakearen abestia\nMundu berri bat.\nThailandia. Haur migranteei giza eskubideak erakatsi\nZeru Lurrak zoin diren ederrak! L 14\nZuk egina da mundua\nZuretat Jesus Jauna\nAdora dezagun (08) HE\nAgur, itsas izar_05_\nAingeru batek Mariari (Orhiko xoria)\nAingeru batek Mariari_Goiz arratsetan V4 12\nAingeru batek Mariari_Jarraikiz Aingeruari (HE) E\nAintza zeruetan (HE)\nAlleluia ! ni naiz Piztea\nAma maitagarria V 75\nAma maite Maria V10\nArgiaren lehen zirrinta\nArtzain ona A33\nAzken gau orroitgarria HE\nBakea eta argia\nBenedika gure jatekoa\nBihotz eta gogoz bat.\nBihotzean zaitut, Jauna (Hobetzekoa)\nBozik kantatzen dugu\nDenek bihotzez P12\nDenek denetan gorets Jainkoa\nDenek dezagun kanta\nEguberri kantak karaokean.\nEgungo besta handi A32\nElizaren Ama (E) HE\nEntzun zazu Jaun haundia\nEskerrak zuri Jauna\nEta guk zer egin\nEuskal herriko saindu ixilak\nEuskal semea _ Iratzeder\nGu garen eta guk daukaguna (HE)\nGure aita (Roger Idiart)\nGure Aita 2021 (HE)\nGure deiak entzun (HE labur)\nGure ganat otoi, zato, Jauna, HE (E)\nGurekin egon (Herria elizan)\nGuretzat duzu, Jauna\nHau da sinestearen (HE labur)\nHaurren esker onezko otoitza 2\nHuna Jauna Herria (HE)\nIgandea dugu bai (HE)\nIñaki saintüaren otoitza\nJainkoa eta ni: Xalbador eta Xabier Lete.\nJainkoaren bildotsa (HE)\nJainkoaren populua gu\nJauna baitan jos elgarri\nJaungoiko, gure Aita.\nJesus, Jainko hitza, (HE)\nKanta ospa otoiztu Jainkoa\nKanta dezagun (Saindu)\nKantuz ari zait / Magnificat_06\nKristo aitaren seme, urrikal Jauna\nKristorekin dugun egin\nMaria, Jainkoak zaitu\nMirakuilu guziz miragarria\nIduzkilore / Aupa Jainkoa\nZure begiak Jesus\nCopyright © 2021 Fedeola. Theme: Himalayas by ThemeGrill. Powered by WordPress.


Eusko Jaurlaritzak KZgune sarea suntsitzen eta langileak kaleratzen ari da | LAB SINDIKATUA\nZerbitzu Publikoak Eusko Jaurlaritza Eusko Jaurlaritzak KZgune sarea suntsitzen eta langileak kaleratzen ari da\nELA, LAB, CCOO eta UGT sindikatuek KZgunea sarea suntsitzen eta langileak kaleratzen ari direla salatu dute. Zerbitzua kudeatu zuten azpikontratek 15 langile kaleratu zituzten 2013ko martxoan eta beste 35 langile 2014ko udan.\nJaurlaritzako ELA, LAB, CCOO eta UGT sindikatuen irakurketa\n«Azken hamabi urteotan doako internet zerbitzua izan dugu gure herrietako KZguneetan. Proiektua 2001an sortu zen Berrikuntza Publikoaren Planaren eskutik. 2012an 279 KZgune martxan ziren, eta 91 dinamizatzaile aritu ziren 56.000 lagun artatzeko. 10.000 ikastaro burutu ziren. Erabiltzaileak, batez ere, izan dira bazterkeria sozialean dauden pertsonak, adineko pertsonak eta langabeak.\nZerbitzua kudeatu zuten azpikontratek 15 langile kaleratu zituzten 2013ko martxoan eta beste 35 langile 2014ko udan, gainontzeko langileei ohartu egin diete beste 30 bat lagun kaleratuko dituztela diru publiko gehiagorik jasotzen ez badute. Jakin dugu kaleratzeak KZguneetako zuzendariak eskatua izan dela, beraz, Eusko Jaurlaritzari eskatzen diogu batetik, gai hori argitzea, eta, bestetik, Jaurlaritzak berak kalte-ordainak ez finantzatzea.\nKZguneen zerbitzuaren kalitatea gutxitzen ari da EAJko Gobernuaren erabakiaren ondorioz; dagoeneko zenbait proiektu ezerezean geratu dira. Gela kopurua mantenduko bada ere, 10.000 bizilagun baino gehiagoko herrietan baino ez dute izango lanaldi normalizatua. Zenbait KZgune itxi egin dira, aldi baterako gutxienez, eta hainbat ikastaro ere bertan behera geratu dira langile berriek ez dutelako formazio edo kualifikazio nahikorik. Erabiltzaileen gogobetetze mailak nabarmen egin du behera. Baliteke egoera hau Gobernuak sustatutakoa izatea, zerbitzua txikitu edo, agian, itxi dela justifikatzeko.\nEusko Jaurlaritzako Sindikatu guztiok –ELA, LAB, CCOO eta UGT– bat egiten dugu langileekin eta euskal herritarrek Interneterako sarbidea izateko duten eskubidearen defentsan agertu diren Udaletxeekin. Eusko Jaurlaritzari berari, herritarrei eta Legebiltzarreko taldeei eskatu nahi diegu ez onartzeko zerbitzu honen kaltetzea, ez eta KZguneetako langileen kaleratzea ere.\nEusko Jaurlaritzari exijitzen diogu batetik, arduraz jokatzeko eta UTEa derrigortzeko kaleratutako langileetatik nahi duten guztiak haien lanpostuetan berriro hartzera, lehengo lan-baldintza berberekin; eta bestetik, kontratatutako langile berriak lanean jarraitzea, ez baitira enpresaren kudeaketa txarraren erantzuleak.\nKZguneetako langileentzako lan baldintza duinak ere eskatzen ditugu. Ez baita bidezkoa Jaurlaritzak onartzea langileak urtean 12.500€ gordineko soldata izatea azpikontratak langile bakoitzeko 30.000€ eskuratzen dituenean urtean, beste finantzabide batzuez gain (adibidez, Lanbidek langabetuentzat ematen dituen ikastaroei dagokiena).\nAzkenik, Eusko Jaurlaritzako Administrazio Orokorreko Sindikatuok beste behin ere exijitu nahi dugu zerbitzu publiko gehiagorik Administraziotik kanpo ez ateratzea.»


Ezegonkortasunak hazkundeari hozka egin dio | Ekonomia | Berria\nEzegonkortasunak hazkundeari hozka egin dio\nNDFk aurreikuspenak murriztu ditu munduko ekonomiarentzat, eta ohartarazi du apirilean iragarri zituen arriskuetako batzuk gauzatu direla.\nNDFko Gian Maria Milesi-Ferretti eta Maurice Obstfeld. Made Nagi / Efe\n2018ko urriak 9\nGoia jo du hazkundearen makinak. Azken bi urteotako baikortasuna desagertu da, eta erritmoa gelditu da. NDF Nazioarteko Diru Funtsak argi du: aldeko haizeak utzi dio jarduna bultzatzeari, eta ezegonkortasuna hedatzen ari da, nagusiki esparru politikoan. Aldi berean, shock negatibo gehiagoren arriskua handitu da. Lehman Brothersen erorketaren hamargarren urtemugan, ez dago giroa ospakizun handietarako.\nFuntsak World Economic Outlook txostenaren urriko edizioa argitaratu du gaur, Balin (Indonesia) egiten ari den urteko batzarra baliatuta. Apirilean egindako aurreikuspenekin alderatuta, hazkunde globalari bi hamarren kendu dizkio. Aurten eta datorren urtean munduko ekonomia %3,7 handituko dela espero du. 2012tik 2016ra egondako hazkundea baino nabarmen handiagoa da, baina gorakada indartsu hori apaldu da orain.\nEkonomia aurreratuek hamarren bat galduko dute. AEBek eutsiko diote tasa indartsu bati aurten, Trumpen administrazioak onartutako zerga murrizketari jarraituz, baina horren efektuak lausotuko dira datorren urtetik aurrera, eta goraldia hoztuko da. Murrizketa handiagoa da eurogunearen kasuan, eta, bereziki, blokeko ekonomia nagusien artean. Europan ez dira bete iragarritako helburuak lehen urte erdian. Hori dela eta, NDFk sei hamarren kendu dizkio aurtengo Alemaniako aurreikuspenari, bost Frantziakoari, hiru Italiakoari, eta bat Espainiakoari. Euroguneko hazkundea %2 izango da aurten, eta %1,9 heldu den urtean.\nZuzenketa handiagoa da goraldian eta garatzeko bidean diren herrialdeen kasuan. Aurten bi hamarren eta heldu den urterako lau jaitsi zaizkie, multzo gisa hartuta. Aurreikuspenen murrizketa geografikoki oso sakabanatuta dago. Hego Amerikako eta Erdialdeko Amerikako ekonomia handiei eragingo die (Argentina, Brasil eta Mexiko), Turkiari, Indonesiari, Irani eta Hego Afrikari. Txinako hazkunde kalkuluari ere bi hamarren jaitsi zaizkio heldu den urterako, baina estatuaren esku hartzea espero da jaitsiera handiago bat eragozteko.\nOraingoz, NDFk ez du uste inbertitzaileen ihesa dagoenik goraldian dauden ekonomietatik, eta ez du espero herrialde jakin batzuetan gertatu diren arazoak —Argentinan eta Turkian, batez ere— besterik gabe hedatuko direla oinarri sendoagoak dituzten beste merkatu batzuetara. Arriskua hor dago, hala ere. Gaur egun, munduko BPGaren %40 inguru gorabidean edo garatzeko bidean diren herrialdeek sortzen dute, eta horietan gainbehera sakon bat gertatuko balitz, “mehatxu handia” litzateke ekonomia aurreratuentzat.\nPolitika, konpondu gabe\nEzegonkortasun politikoak hozka egin dio hazkundeari. “Merkataritzak politika islatzen du, eta politika konpondu gabe dago oraindik ere herrialde askotan, arrisku gehiago sortuta”, Maurice Obstfeld NDFko ekonomista buruaren hitzetan. Hazkundea zamatzen hasiak dira AEBek Txinaren aurka hartu dituzten neurri protekzionistak eta Pekinen erantzuna. NAFTA ordezkatzeko akordioak parlamentuen oniritzia behar du oraindik, eta brexit ordenatu baterako ituna lortu gabe segitzen dute Europako Batasunak eta Erresuma Batuak.\nOro har, higatuz da azken hamarkadetan nazioarteko ekonomiari forma eman dioten erakunde eta akordio aldeaniztunen sostengua. Unean uneko arazoez gain, luzera begira erronka handi batzuk azaleratu dira ekonomian. “Agian, erronkarik handiena da ekonomia aurreratu batzuetan langileen diru sarreren hazkunde eskasa, itxurazko mugikortasun sozial txikiagoa, eta leku batzuetan egiturazko aldaketei eman zaien erantzun politiko desegokia”, laburbildu du Obstfeldek.\nBeste era batera esanda, nazioarteko egitura ekonomiko horrekiko mesfidantza handitzen ari da, langileen mesederako ezer egiten ez duten susmoa ere bai. Horrek esparru politikoan —AEBetatik Erresuma Batura, eta Filipinetatik Brasilera— sortu duen erreakzioarekin kezkatuta dago funtsa. "Politika barneratzaile gehiagorik gabe, aldeaniztasunarenak egin du. Eta aldeaniztasunik gabe, leku txiroagoa eta arriskutsuagoa izango da mundua”. Hamar urte geroago, krisi ekonomikoaren azken mutazioa politikoa da.


Sagarduiren esanetan, uda honetan txertoa hartzeko xede-herritarrei bidalitako deiak "eragina izaten ari dira".\nEuskadiko xede-populazioaren ia % 80k osatu du dagoeneko covid-19aren aurkako txertaketa-jarraibidea, eta, hiruzpalau asteren buruan, guztiek gutxienez dosi bat inokulatuta izatea lortuko da, Gotzone Sagardui Eusko Jaurlaritzako Osasun sailburuak astelehen honetan iragarri duenez.\nEgoera epidemiologikoa azaltzeko eta Euskadiko murrizketen malgutasuna jakinarazteko komunikabideen aurrean egindako agerraldian, Sagarduik azaldu du gaur egun EAEko biztanleen % 78,9k dutela covid-19aren aurkako txertoen jarraibide osoa. Zenbakiei erreparatuz gero, gutxienez dosi bat eman zaie 1.712.000 herritarri, eta 1.562.000k txertaketa-pauta osoa dute.\nOsasun sailburuaren hitzetan, uda honetan xede-herritarrei txertoa hartzera joateko egindako deiak "eragina izaten ari dira". Adibide gisa esan du koronabirusak jo dituen herritarren artean, 47.230 pertsonak bi hilabete bete dituztela positibo eman zutenetik, eta horietatik 17.257k jaso dutela txertoa; 5.283k, berriz, hitzordua eskatu dute datozen egunetarako.\nHala ere, gogoratu du "ziurgabetasun" testuinguru batean jarraitzen dugula, nahiz eta txertaketak "hesi efektua" eragin dezakeen, oporraldiaren amaierak "interakzio sozial edo mugikortasun txikiagoa" ekar dezakeen edo ikasturtearen hasierak, "aurreko urteko esperientzia ikusita, erregulazio eta prebentzio handiagoko esparru bat eskaini dezakeen".\n"Badakigu birusaren jokabidea ezin dela aurreikusi. Mutatzeko duen gaitasuna arrisku ziurra da, eta segurtasun uste faltsuak ahuldu egiten gaitu ", gaineratu du.


Game Garaipena edo Death Online. Play for free\nGame Garaipena edo Death\nPlay jokoa Garaipena edo Death Online:\nGame Description Garaipena edo Death\nSwing osoa gerra, eta orain gehiago, garrantzitsua da zure gizakia inoiz baino. Ez garrantzitsuena misio bat duzula, etsaiaren gordezulo sartu eta hura suntsitzeko. Hau ez da hain erraza duzun guztia ondoren, denbora guztian gordeko tiro izango litzateke. Beraz, saihestu eta bere armada eramango garaipena. Gogoratu dirutza hori bultzatzen duela, ausarta, beraz, ez izan beldurrik arriskuak hartzeko.. Play jokoa Garaipena edo Death konektatuta.\nTekniko jokoa Garaipena edo Death ezaugarri\nGame Garaipena edo Death gehitu: 16.10.2013\nJokoaren tamaina: 2.86 MB\nJokoa jokatzen: 642 aldiz\nGame Rating: 4.03 errondan 5 (36 kalkuluen arabera,)\nBezalako jokoa Garaipena edo Death Jokoak\nLokatza eta odola 2\nDeskarga jokoa Garaipena edo Death\nEmbed Joko Garaipena edo Death zure web orrian:\nJokoaren txertatu Garaipena edo Death zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Garaipena edo Death, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Garaipena edo Death-rekin, baita ere, jokoa jokatu zen:


Bai Euskarari Elkarteak Sasoi eraikuntzak, Elhuyar eta EuskarAbentura saritu ditu - KULTUR SHAREA\nEuskarari eta euskararen unibertsoari argia, energia eta indarra emateagatik eta euskaraz lan egin eta euskaraz bizi nahi dutenentzat erreferente izateagatik.\nEgiten eta eragiten dugulako gara, horixe izan da aurtengo Bai Euskarari Sarien banaketa ekitaldirako aukeratu duten leloa. Rober Gutierrez Bai Euskarri Elkarteko zuzendariak sari emate ekitaldian aipatu duenez, Bai Euskarari Ziurtagiriarekin hasi zuten ibilbidea eta “alor sozioekonomikoaren espazioak euskaraz betetzeko eta eragiteko xedez aritu gara urte hauetan, komunitatea sustatuz eta tresna, baliabide zein proiektu berritzaileak eraikiz eta partekatuz. Proiektu propioak sortu ditugu (Ziurtagiria, Enpresarean, Lansarean lan-ataria, Euskaragileak, ‘Elkarrengandik Ikasiz’ solasaldiak), elkarlanean aritzen gara (Euspot Lehiaketa, Lazarraga Sariak, Beterri-Saretuz, etab.) eta erakunde ezberdinei zerbitzua eskaintzen diegu (Arabako Enpresen Foroa, Euskara Langai, etab.). Ziurtagiri bat baino askoz gehiago izatera iritsi gara, eta aurrera begira ere eremu ezberdinetan eragiten jarraituko dugu”.\nGutierrezen arabera, “lehen Bai Euskarari Ziurtagiriak banatu ziren egun hartatik, 22 urte geroago ere, beharrezkoak izango ditugu eragile, enpresa, erakunde eta norbanako ezberdinen arteko elkarlana eta komunitate osoaren indarra, euskaraz egiten eta eragiten jarrai dezagun”. Horrekin batera, “erronkei aurre egiteko jauzi berriak behar ditugu, pentsatzeko, lankidetzak bideratzeko, egiteko eta eragiteko molde ausartagoak”.\nSasoi eraikuntzak izan da saridunetako bat. 2011n eskuratu zuen Bai Euskarari ziurtagiria, Bidean mailan hasi ziren eta urratsez urrats joan dira zerbitzua euskaraz eskaintzeraino. Langileen arteko harremanak eta bezeroekin dituztenak geroz eta euskaldunagoak dira eta horrek bultzatu dituzte beste pauso bat ematera. Konfiantza eta hurbiltasuna ere eman die horrek, kanpo zein barne harremanetan.\nElhuyarren kasuan, euskara eta zientzia uztartzeko sortu zen duela 50 urte eta harrezkero bide oparoa egin du erakundeak. Erreferentzialtasuna lortu dute zientzia arloan eta beste hainbat proiektutan murgilduta daude. “Erabateko eraldaketa garai honetan, bereziki euskarak sekulako erronka du. Ezagutzaren bidean gizarteari ekarpena egiten ari da Elhuyar, egiten eta eragiten”.\nEuskarAbentura, bere aldetik, uztaila osoan zehar Euskal Herria oinez eta euskaraz zeharkatzen duen espedizioa da. Euskal Herriko eta diasporako 16 eta 17 urteko gazte euskaldunek parte hartzen dute bertan eta gazte askok euskaraz bizi daitekeela frogatzen dute. “Gazteen artean euskararen erabilera areagotzeko aisialdian eragitea ezinbesteko da eta EuskarAbenturak zuzen-zuzenean eragiten du euskararen presentzia handitzeko”.


"Learn by doing": negozioaren irudia eta marka (eginez ikasi) - Euskadi+innova\n"Learn by doing": negozioaren irudia eta marka (eginez ikasi)\nTailer honen helburua da herriko dendek Interneten duten presentzia hobetzea, sarea dagoeneko ezagutzen gaituzten bezeroentzako zein bezero potentzialentzako erakusleihoa izan dadin. Horretarako, "Learn by doing" metodologia jarraituko dugu (betiko "eginez ikasi"), merkatariek beren negozioak Interneten duen ikusgarritasuna kontrolatu ahal izan dezaten.\n"Lea-Artibaiko TIC Astea-ren" lehenengo edizioaren baitan antolatutako ikastaroa, Leartibai Garapen Agentziak eta Enpresa Digitalak antolatuta. Ekimen honen helburua da, TIK-IKT erreminten erabilpena sustatzea Lear-Artibaiko enpresa sarean; banakako enpresari, enpresa txiki eta ertainez osatua dagoen sarean.\nLau egunetan zehar banatuko den 8 orduko kurtsoa, "eginez ikasi" (learn by doing) filosofian oinarritua. Bertan, dendako erakusleiho fisikoaz haratago, irudiak eta markak daukan garrantzia azpimarratuko da. Erosi eta saltzeko moduak aldatzen ari dira, batik bat belaunaldi gazteentzat, zeintzuk etorkizuneko kontsumitzaileak izango diren, eta, egoera horretara egokitzea beharrezkoa da. Metodologia praktiko, dinamiko eta partehartzailean oinarritua, non partehartzaile bakoitzak ordenagailu bat izango duen. Lortu nahi dena da, partehartzaileek oinarrizko informazio eta formakuntza bat jasotzea, eta, horrela, bertan ikasitako ondoren bere komertzioaren egunerokotasunean aplikatu ahal izatea bere kontura.\nMerkatariak eta mikroenpresak.


Kati Leatxe: «Kulturak lagundu dezake herrian pozago bizitzen» – TutoBerri\nKati Leatxe: «Kulturak lagundu dezake herrian pozago bizitzen»\nAutor Argia Fecha 23 octubre, 2020\nBiztanleez gain, zer galtzen dute herriek despopulatzean?\nDena. Zer galduko luke itsasoak ura galduko balu? Lehenbizi olatuak, gero arrainak, koralak, gatza… Ez gara ohartzen galtzen ari garenaz, eta egun batean ez dago itsasorik. Ez dira bakarrik harriak, elizak, hizkuntzak, ohiturak… Bizitza ari gara galtzen, lurrarekin dugun kontaktua, lurra bera delako bizitza ematen diguna. Dena homogeneizatzeko bidean alde batera uzten ditugun gauza horiek guztiak dira bizitza.\nKulturak balio du despopulazioari aurre egiteko?\nKulturak paper eraldatzailea du. Ez gaitu salbatuko, baina denok behar dugu bizitzeko. Herriek beraiek erabaki behar dituzte aplikatu beharreko politikak, herriak izan behar dira protagonista. Gure burua berrasmatzea dagokigu, sortzaileak izatea. Kultur programak toki guztietara eraman behar dira, ezin dira populazioaren araberako edota udal bakoitzak duen diruaren araberako erabakiak hartu. Bost pertsonako herri bat zaindu beharreko altxorra da, hiriburu bateko 10.000 biztanleko auzo bat bezainbeste.\nHerrikoa izateak oso estigma ezkorra izan du azken hamarkadetan. Bizitzan zerbait izateko, hirira joan behar zen. Horrek min handia eman digu. Sinetsi behar dugu hori ez dela horrela, eta proaktibo izatea dagokigula, gure balioa defendatzeko. Autoestimua indartzeak lagunduko du egoerari bira ematen.\nJatorriko berria irakurtzen jarraitzeko, klik egin hemen.\nExcavaciones en San Salvador de Zalurribar\nAGTZ – 24 de octubre\nDantza truke. Agoitz – Garaztarrak (2. zatia)\nDantza truke. Agoitz – Garaztarrak (1. zatia)\nLanda eremuko emakumeei buruzko dokumentala\nAGTZ – El hechizo\nLa ginebra del atardecer que nació en Aoiz\nDe raíces ganaderas y «machacado» por el pantano de Itoiz\nPatxi Erdozain: «Me enviaron un paquete con una bomba a casa y lo cogió mi sobrina de 18 años»\n1915. urtean telefonoaren zerbitzu publikoa ireki zen. Non kokatu zen mintzalekua?\na) Errotako aldapan\nb) Santa Ana kalean\nc) Larrainetako kalean


Osasunaren alorrean 2019ko ikerketa- eta garapen-proiektuetarako laguntzak: Osasun-arloko ikerketa-jarduera sustatzea - Osasun Saila - Euskadi.eus\nOsasunari buruzko ikerketari laguntza emateko lerro honetan, onuradunak baino ezin izango dira izan Osasun Ikerketako Institutuak eta I+G Antolamendu Sanitarioak izeneko kategorietan akreditatutako ZTBESko agenteak, eta horiexek aurkeztu ahal izango dituzte 2019an hasi eta gehienez 36 hiletan garatzen diren proiektuak. Osasunari buruzko ikerketari laguntza emateko lerro honetan, ezin izango dute ikertzaile nagusi gisa parte hartu Osasun Sailaren 2017ko eta 2018ko deialdietako aribideko beste proiektu batzuetarako eginkizun horretan daudenek.\nLau proiektu-modalitate daude:\na) Garatzeko bidean dauden taldeen sustapena: proiektu hauek garatzen dituzten taldeetako ikertzaile nagusiak 1973an edo geroago jaioa izan behar du, eta aurretik ezin izan du parte hartu ikertzaile nagusi gisa, lehiaketa-deialdien bidez finantzatutako proiektuetan.\nModalitate honetan, I. eranskineko gai-arloetariko edozeinetan garatzen diren ikerketa-proiektuei eman dakieke dirulaguntza.\nModalitate honetara gutxienez 200.000 euro bideratuko dira.\nb) Osasun-zerbitzuetako ikerketa-proiektuak: osasun-politiken ebaluazio-arloetako proiektuak; prozesu eta emaitzen ebaluazioa; erabakiak hartzeko laguntza; antolamendu-ereduen garapena eta ebaluazioa. Modalitate honetan, osasun-zerbitzuetako ikerketaren n puntuan azaldutako azpiarloetariko edozeinetan (I. eranskina) garatzen diren ikerketa-proiektuei eman dakieke dirulaguntza. Honako hauek interes berezia dute: osasun-integrazioari loturiko osasun-emaitzen ebaluazioa, osasun komunitarioaren ereduei loturiko ikerketa, erizaintzako zainketei loturiko ikerketa, eta zainketa aringarriei loturiko ikerketa. Modalitate honetan, euskal osasun-sistemaren zenbait alderdi nahasi nahi dira, errazteko, hala badagokio, emaitzen eskalabilitatea eta hedapena, edo sistemako erabakiak hartzean duten erabilera.\nModalitate honetara gutxienez 600.000 euro bideratuko dira.\nc) Proiektu biomedikoak: osasunari buruzko oinarrizko ikerketa-proiektuak, osasun-sistemaren barruan elkarlanean eginak. Proiektu hauek helburu nagusi hau izan behar dute: behatzen diren fenomeno eta gertakizunen oinarri-oinarrizko funtsei buruzko jakintza berriak eskuratzea, badauden gaitasun sanitarioak gehituta; edo osasuneko garapen teknologikoa, translazio-gaitasuna duten proiektuetarako kontzeptu-probak egiteko helburuarekin.\nModalitate honetan, I. eranskineko gai-arloetariko edozeinetan garatzen diren ikerketa-proiektuei eman dakieke dirulaguntza, osasun-zerbitzuetako ikerketari dagokion horretan izan ezik (n puntua).\nModalitate honetara gutxienez 300.000 euro bideratuko dira.\nd) Osasun-proiektu integratua: Osasun Ikerketako Bioaraba, Biocruces Bizkaia eta Biodonostia institutuek hirurek elkarlanean egindako ikerketa-proiektu bakar bat finantzatuko da, proiektu hori interes komuneko arlo estrategikoetan egindakoa izango da, osasun-politekin bat etorri behar du eta institutu bakoitzaren ekarpena behar dela argi justifikatuta izan behar du; eta horretaz gain, masa kritiko baten edo indar diferentzialen sorreraren edo sendotzearen emaitza izan behar du, euskal osasun-sistema publikoaren barruko gaitasunak hobeto kohesionatze aldea. Salbuespenez, eta finantza erabilgarri nahiko badago, bigarren proiektu bat ere finantza daiteke.\nModalitate honetan, I. eranskineko gai-arloetariko edozeinetan garatzen diren ikerketa-proiektuei eman dakieke dirulaguntza, osasun-zerbitzuetako ikerketari dagokion horretan izan ezik (hala ere, modalitate horretan institutuarteko elkarlaneko proiektuak ere aurkez daitezke).\nModalitate honetara gutxienez 300.000 euro bideratuko dira, eta gehienez 600.000 euro.\nI. Eranskina (DOCX, 26 KB)\na) Osasun-arloko ikerketa-jarduera sustatzeko proiektuak, urtebetetik gorako iraupena dutenak:\ni. Lehenengo urteari (2019) dagokion laguntzaren zenbatekoa berehala emango zaie agente onuradunei, laguntza onartu dela egiaztatu ondoren –onarpen hori espresua edo isilbidezkoa izan daiteke, 13.4 artikuluari jarraikiz–.\nii. 2020., 2021. eta 2022. urteetako ordainketa egingo da, hala badagokio, Ikerketa eta Berrikuntza Sanitarioko Zuzendaritzak proiektuaren jarraipen-memoria zientifikoa onartu eta gero (15. artikulu honen 2. puntuan aipatutakoa). Koordinatzaile diharduen agenteak urtero bidaliko dio memoria hori Ikerketa eta Berrikuntza Sanitarioko Zuzendaritzari, hurrengo urteko otsailaren 28a baino lehen. Azken urtekoaren ordainketa ez da izango ekitaldi horretarako emandako dirulaguntzaren % 100, baizik eta % 80. Gainerako % 20a baldintzapean geratuko da, eta azken agiri-justifikazioa entregatu eta onartu ondoren ordainduko da, 15. artikulu honen 3. puntuan ezarritakoaren arabera.\nb) Osasun-arloko ikerketa-jarduera sustatzeko proiektuak, urtebeteko iraupena dutenak:\nii. Gainerako % 20a azken justifikazio-dokumentazioa entregatu eta onartu ondoren ordainduko da –dokumentazioak egin den jarduera guztia jasoko du, IV-A eranskina (memoria zientifikorako) eta IV-B eranskina (memoria ekonomikorako) erabilita–, 15. artikulu honen 3. puntuan ezarritakoaren arabera. Amaierako memoriak (zientifikoa eta ekonomikoa) proiektua burutzeko epea amaitu eta hurrengo hiru hiletan aurkeztuko dira.\nDeialdiaren araudia AGINDUA, 2019ko apirilaren 30ekoa, Osasuneko sailburuarena, zeinaren bidez onartzen baita osasunari buruzko ikerketa- eta garapen-proiektuetarako laguntzen 2019ko deialdia


Euskal kazetaritza konplexu, eta aitzakien gainetik • ZUZEU\nEuskal kazetaritza konplexu, eta aitzakien gainetik –\nEstitxu Eizagirre Kerejetak Argia aldizkarian:\n“Elixabete Garmendia eta Josu Landa: euskal kazetaritza konplexu, eta aitzakien gainetik”.\nHara hemen mahai-inguruaren laburpena\n(beltzez ageri direnak Gorka Bereziartuak pausatutako gaiak dira):\nELIXABETE GARMENDIA: 1977an Egin eta Deia sortu ziren eta hara jo zuten Zeruko Argiako kazetariek. Bertan gelditu ginenok numantinotzat ikusten gintuzten kanpotik, erresistente moduan baina zentzu gutxieslean. Zergatik gelditu ginen? Ez guk ere joateko eskaintzarik ez genuelako, gelditu ginen euskarazko hedabide bati eutsi behar zitzaiola sinetsita. Deiak eta Eginek esan zuten elebidunak izango zirela eta oraindik ez zegoen esperientziarik, zer gertatuko zen.\nJ. LANDA: Nik sei hilabete neramatzan Zeruko Argian literatur kritikak argitaratzen, eta astero joaten nintzen Okendo kaleko bulegora artikulua entregatzera. Joan nintzen batean krisi kabinete batekin egin nuen topo, erredaktore guztiek esan baitzuten ez zutela jarraituko. Ni han tokatu nintzen, nire orria eskuan, eztabaidaren erdian… Joxemi Zumalabek esan zidan: “Josu, itxaron pixka bat hor mesedez” (eta eztabaida baretu zenean) “Animatzen zara? ez daukagu erredaktorerik”. Animalia mitologiko haiek gogora ekarrita erantzun nion “a, bale”. Uda hartan bihurtu zen Zeruko Argia ARGIA.\nHizkuntza batek imajinario bat ere sortzen du. Zuen ustez, euskarazko prentsa irakurtzen duenak zer irabazten du imajinarioan, edo zer galtzen du erdaraz soilik irakurtzen duenak?\nJ. LANDA: Euskara ez badoa ideologia edo mundu ikuskera bati lotua, euskara izan daiteke Ainhoa Artetarena. Baina euskara lotuta badoa jarrera ideologiko batekin, formazio bat dago. Nire animalia imajinarioetan, Zeruko Argian, miresten nituen gehienak emakumeak ziren eta gero etorri zen basamortu gizonezko bat. Orain naiz horren kontziente. Garai hartan ez genuen betaurreko morerik, ez genuen gaia barneratua. Oraingo Berria eta ARGIAn, gustukoen ditudan artikuluen %70en egileak emakumeak dira. Ez da broma! Ez euskaraz delako. Euskara ez badoa lotuta ikuspegi, jarrera eta proiektu edo norantza ideologiko batekin, ez dago transformaziorik. Horrek laguntzen du ez bertan goxo gelditzen, mejoratzen.\nEuskal kazetaritza konplexu Euskal kazetaritza konplexu Euskal kazetaritza Euskal kazetaritza\nJon Iñarritu Gabriel Rufianen La Fabrika saioan


Getxon hildako gaztetxoaren ama: «Beste aldera begiratu zuten» | Gizartea | Berria\nGetxon hildako gaztetxoaren ama: «Beste aldera begiratu zuten»\nSare sozialetan berreskuratu du 2017. urtean semearen pairamenduen harira idatzi zuen testu bat. Gogor kritikatu du eskolaren jarrera\nAstelehen goizean Getxon (Bizkaia) hilotz agertu zen 13 urteko mutilaren amak hitza hartu du. Sare sozial batean mintzatu da: «Ni abisuak ematen ari nintzen, haiek beste aldera begiratu zuten, orain ez daitezela etorri ergelkeriekin». Hezkuntza Sailak kasuari buruz esandakoen harira idatzi du mezua; izan ere, ostegunean Hezkuntza sailburu Cristina Uriartek baieztatu zuen ordurako hainbat mezuren bidez bolo-bolo zebilena: eskola jazarpena salatu zuen gaztetxoak. Bere buruaz beste egin zuen, eta pairamendu horrek erabakian zer-nolako eragina izan duen aztertu behar da orain. Amak atzo, Facebook sare sozialean hitza hartzearekin batera, 2017an semearen egoeraren berri emateko idatzi zuen testu bat berreskuratu zuen.\nHor jartzen duenaren arabera, sufrimendu itzela eragin zioten mutikoari Erandioko Jado eskolan. Aspalditik, gainera; testuan aipatzen denez, «zazpi urte baziren» ja orduan erasoak hasi zirela. Ez nolanahikoak: «Zure semeari hortz bat apurtzen diote, eta esaten dizute erori egin dela! Gelan jotzen dute, eta esaten dizute ezinezkoa dela, zer eta lekukoak dituen arte! Zure semea odoletan ateratzen da gela aldaketa batean hartu dituen kolpeen ondorioz, eta arazoa da beste haur bat bolada txar bat igarotzen ari dela!». Halakoak zerrendatuta daude testuan. Eta kritika gogorrak ere bai eskolaren jardunaren eta Hezkuntza Saileko ikuskatzaileen erabakien kontra. Onartzen du «irakasleren bat» badagoela zentroan ikasleen gaineko «kezka» duena, baina, oro har, neurri egokirik ez du ikusi inoiz. «Umeen kontuak dira», adierazi diete usuen, amaren arabera.\nHain zuzen ere, administrazioak berak onartu du deus ezohikorik ez zutela ikusi kasu honetan. Uriartek asteon eman dituen argibideen arabera, salaketa jaso orduko martxan jarri zuten halako kasuetarako prestatutako protokoloa, nahiz eta ez zuten jazarpenari buruzko «frogarik» sumatu. «Esku hartu zen», nabarmendu du sailburuak.\nGaztetxoa beste ikastetxe batera aldatu zuten, eta bestean ez zioten arazorik nabaritu. Ertzaintza ari da kasua ikertzen, eta eskolaren ingurukoei ere lekukotasuna hartzekoa die. Jado eskolak esan du lagunduko duela ikerketan.


Argazki erraldoi batekin eman zitzaion itxiera Euskaraldiari - Albisteak - Astigarraga\nArgazki erraldoi batekin eman zitzaion itxiera Euskaraldiari\nJoan den ostiralean itxi zen aurtengo euskaraldia. Edizio honetan 857 astigartarrek hartu dute parte eta amaiera Foru Plazan egin zen ekitaldi eta argazki erraldoi batekin.\nParte hartze datuak\nEuskaraldian parte hartzeko izen ematea azaroaren 24an itxi zen, luzapen baten ondoren, ariketa jada hasia zela; eta guztira 857 dira Euskaraldian parte hartu duten astigartarrak.\nParte hartzaileen adinak, generoak eta hautatutako rolak kontutan izanda, aurtengo datuak orain bi urteko Astigarragako eta EHko datu orokorrekin alderatuz, lege estatistikorik jarraitu gabe egindako konparaketa da, ehunekoak borobilduta:\nOrain bi urte 685 astigartarrek hartu zuen parte lehen Euskaraldian eta, beraz, aurten 172 herritar gehiago dira ariketan parte hartu dutenak, kasik %25ean gora eginda.\nAurtengo Euskaraldian izena eman duten 857 lagunetik 532 emakumezkoak dira, %62a -orain bi urte Euskal Herriko parte hartze orokorraren ehuneko bera-, eta 319 gizonezkoak, %37a. Beraz, sei lagun dira ez binario definitu diren astigartarrak.\nAriketan parte hartzen ibili diren 857 astigartarretatik, 700 herritar dira ahobizi txapa paparrean daramatenak, eta 157 herritar dira belarriprest txapa hautatutakoak. Ehunekotan, %80tik gora dira ahobizi rolean parte hartzen ari direnak, eta kasik %20a belarriprest rola hautatu dutenak. Orain bi urte %15 pasatxo izan ziren belarriprest, eta beraz, %5ean egin du gora hautuak -Gipuzkoan 2018an %78.4 izan zen ahobizi eta %21,6 belarriprest-.\nAdinari dagokionez, 24 astigartar dira ariketan parte hartzeko gutxieneko adina dutenak, 16 urte, eta lehen aldiz izena emandakoak. Apur bat zabalago begiratuta, parte hartzaileen artean 65 lagun dira 20 urte baino beheragokoak, 353 lagun 20-40 urte bitartekoak, 375 lagun 40-60 urte bitartekoak, eta 64 baino ez 60tik gorakoak -nagusienak, 75 urtetik gorako 5 partaide-. Hau da, parte hartzaileen %70a 30-60 urte bitarteko herritarrak dira.\nBitxikeria gisa, izen-ematea zabaldu zen lehen egunean, irailaren 24an, hamar lagunek eman zuten izena, eta azaroaren 19an, ariketa hasi bezperan, 669 astigartar zeuden izena emanda -kasik orain bi urteko kopuru bera-. Beste modu batean esanda, 181 herritar izan dira jada ariketa hasia zela izena eman dutenak, parte hartzaileen %20ak!\nEuskaraldiaren bigarren edizio honetan 307 lagun dira ariketan lehen aldiz parte hartzen duten astigartarrak, %36a, eta beraz, orain bi urte izena eman zutenetatik 142 lagunek aurten ez dute izenik eman, %20ak -bost lagunetik batek-.


Espazio seguruak sortu ditu udalak zahartze aktiboa bermatzeko : Oarsoaldeko Hitza\nEspazio seguruak sortu ditu udalak zahartze aktiboa bermatzeko\nErretiratuen elkarteekin eta auzo elkarteetako emakumeen taldeekin elkarlanean kolektibo horri erantzun eta sozializaziorako zein askotariko ekintzak egin ahal izateko egitaraua osatu du udalak.\nErretiratuen elkarteetako ordezkariekin aurkeztu du dinamizazio programa gaur Azipea Otaegi alkateak.\nKolektiborik zaurgarriena izan da COVID-19aren osasun larrialdiak. Gogor kolpatu ditu koronabirusak adineko pertsonak, eta gainera sozializaziorako, besteekin harremanetan izateko martxan zituzten espazioak ere itxita daude egun osasuna eta segurtasuna bermatzeko.\n65 urtetik gorakoak barneratzen dituen adinekoen kolektiboko 10.000 pertsona bizi dira Errenteria-Oreretan; populazioaren laurden bat. Erretiratuen zortzi elkarte daude, 3.500 erabiltzaile dituzte, eta auzo elkarteetan dauden emakumeen taldeetan 2.000 emakume aritzen dira.\nSegurtasun protokoloek ezarritakoei, kolektibo horrek zaurgarriena izateagatik kasu askotan barneratu duen beldurra gehitu behar zaio. Sozializaziorako espazioak galtzearekin batera, pandemia heldu zenetik pairatu behar izan duten narriadura fisiko zein kognitiboa ere aintzat hartzeko faktorea da.\nHori guztia kontuan hartuta, erretiratuen elkarteekin eta auzo elkarteetako emakumeen taldeekin elkarlanean kolektibo horri erantzun eta sozializaziorako zein askotariko ekintzak egin ahal izateko egitaraua osatu du udalak. Orain arte, modu autonomoan antolatu ditu elkarte bakoitzak bere jarduera egitaraua, baina pandemiaren eraginez itxita dauden espazio horiek berme guztiak hartuta zabaltzeko beharra ikusi du udalak, eta arlo ezberdinen lan transbertsalari esker —Gizarte Zerbitzuak, kirolak, Agiritegia, Berdintasuna, Errenteria Musikal, Udaltzaingoa— dinamizazio programa jarri du martxan udalak zahartze aktiboko espazio seguruak sortzeko.\nAskotariko eskaintza eta 2.000 plaza\n2.000tik gora plaza eskainiko ditu jarduera egitarau horrek, eta doakoa izango da parte hartzea. Orain arte, ordaindutakoak ziren antolatutako ikastaro eta jarduerak, orain ordea, ez dituzte ordaindu beharko. Bertan parte hartzeko baldintza bakarra, 65 urte edo gehiago izatea. Adin horietako errenteriar orok du aukera parte hartzeko, eta izena emateko bi bide: Online Herri Biziaren web orrian, edo presentzialki hilaren 19tik 28ra bitartean Olibeteko erretiratuen elkartean, 08:30etik 13:30era. Galtzarabordako Kiroldegian ere izango da izena emateko aukera, baina soilik bertan egingo dituzten jardueretarako.\nLekuak mugatuak direnez eskainitako plaza kopurua gainditzen bada hilaren 29an zozketa egingo da, eta egun horretatik aurrera jakinaraziko zaie lekua lortu dutenei. Jarduerak, berriz, azaroaren 2an hasiko dituzte.\nErretiratuen elkarteetako eta auzo elkarteetako emakume taldeetako ordezkariekin batera azaldu dira prentsa aurrera gaur Aizpea Otaegi alkatea dinamizazio programaren berri emateko. Pandemia hasi zenetik udalgintzaren erdigunean jarri dituela udalak adinekoak azaldu du alkateak, “uste dut konfinamendu betean osatu genuen zaintza sare publiko komunitarioren bidez egin zen lanak hori erakusten duela, adinekoak jarri genituela kolektibo zaurgarri bezala gure jardunaren eta gure politikagintzaren erdigunean”.\nKonfinamendua amaitu bai, baina pandemiak bertan jarraitzen duela nabarmendu du Otaegik, eta horrek arlo guztietako politikak aldatzera behartu duela udala, “arlo guztietan ari da eragiten programak eta politikak birpentsatu eta moldatu beharra. Horrek adinekoei zuzendutako programei ere eragiten dio”.\nErrenteriako adinekoei oso aktiboak izatea aitortu die alkateak, “espazio oso garrantzitsuak kudeatzen dituzue modu autonomoan, egiten duzuen lan izugarriari esker, eta une honetan bizi dugun testuinguruan ulergarria denez beariei zaila egiten zaie une honek ekintzak eta jarduerak antolatzea eskatzen duen ardura asumitzea. Modu autonomoan jarduteko baldintzak aldatu egin dira arrazoi horregatik”.\nUdalak, ezinbestekotzat jo du adinekoei begirako programazioa, “behar-beharrezkoa da” eta gaur aurkeztu duten programazioak, hain zuzen ere, ohiko programazioa antolatzeko dagoen zailtasunari erantzun nahi die.\nJarduerak askotarikoak dira, diziplina anitzak: dantza, oroimen tailerra, euskara, ingelesa, Hiri Margolariak, Artearen Historia, soinketa, yoga, zumba, luzaketak, pilates, ziklo, tipi tapa ibilbide osasungarriak, musika kultura, musika lengoaia, bide heziketa, teknologia berriak, whatsapp tailerra, bideokonferentzia tailerra, facebook tailerra, bisita gidatuak, eta hitzaldiak.\nGaur aurkeztutako dinamizazio programa berria dela esan du azkenik Otaegik, “proba bat da, egun bizi dugun agertokiak derrigortuta birpentsatutako eskaintza adinekoei erantzuteko. Bidean ziurrenik hobetzeko aukera eskainiko digu, eta hala egingo dugu, egin ahala ikasi eta behar denean aldatu hobetzeko”.\nIkastaroen gaineko informazio guztia, hemen.


SOS Arrazakeriak zurrumurruen aurkako bl hitzaldi antolatu ditu June Fernández eta Lucía Mbomio idazleekin | Angula Berria\nHasiera » SOS Arrazakeriak zurrumurruen aurkako bl hitzaldi antolatu ditu June Fernández eta Lucía Mbomio idazleekin\nSOS Arrazakeriak zurrumurruen aurkako bl hitzaldi antolatu ditu June Fernández eta Lucía Mbomio idazleekin\nZKA argitaratua 14 / Abe / 2020\nSOS Arrazakeria.- June Fernandez eta Lucia Mbomio kazetariek euren liburuak aurkeztuko dituzte eta Cony Carranza, Tatiana Bellorin, Esther Mayoko Ortega, Silvia Aguero eta Anaitze Agirrerekin solasaldia egingo dute.\nAbenduaren 14an eta 1l8an, 13:30etan, ZOOM bidez jarraitu ahal izango dira solasaldiak. Ilzen-ematea beharrezkoa da genero.taldea@sosracismo.eu helbidera idatziz.\nAbenduaren 18ko astean, Migratzailearen Nazioarteko Egunarekin, bi solasalditara gonbidatu nahi zaituztegu, tamalez, online formatuan izango direnak, pandemia dela eta.\nLiburu bat eta bere egilea abiapuntutzat hartuta, patsadaz hitz egingo dugu, inposatutakoa, eta hortaz, diskriminatzailea den arau hegemonikoarekin bat ez datozen pertsonen bizitzez, eta haiengan eragina duten eta baldintzatzeraino iristen diren fenomeno sozial konplexuetara hurbiltzeko. Izan ere, arau horretan gero eta pertsona gutxiago sartzen dira, emakumeak, LGTBIQO+ pertsonak, adinekoak, gazteak, arrazializatuak, lodiak, dibertsitate funtzionala dutenak, osasun mentaleko arazoak dituztenak etabar luzea kanpo geratuz. Alegia, momentu batez pentsatuko bagenu, ikusiko genuke ia guztiok dugula arautik ateratzen gaituen ezaugarriren bat, hau da, arauak kanpora botatzen gaituela. Eta berriro gertatzen da. Berriz ere ikusezin bihurtzen da aniztasuna dela arau bizigarri eta nagusi bakarra.\nAbenduaren 14an 18:30etan, hiru emakume izango ditugu gurekin liburu baten inguruan: Abrir el melón, June Fernandez kazetari, idazle feminista eta PikaraMagazineko zuzendariaren azken argitalpena.\nJune Fernández, Cony Carranza (Emakunde saria 2020) eta Tatiana Bellorin (SOS Arrazakeriako Etxeko Langileen Taldea) dekolonialitateaz, espazio misto edo ezmistoez, emakume migratzaileen zaintzaz eta prekarizazioaz, eguneroko arrazismoez eta generoarekin duten elkarguneaz, eta zapalkuntza horiek lantzeko irakurketa feminista egin beharraz arituko dira.\nAbenduaren 13an 18:30etan, Lucia Mbomio idazle eta kazetariak identitateei, arrazari, kidetasunari, askatasunei eta berdintasunari buruz hitz egiteko aukera emango digu Hijas del camino liburuari esker.\nBerarekin batera Esther Mayoko Ortega Arjonilla eta Silvia Agúero Fernandez arituko dira.\nEsther Mayoko Ortega Arjonilla, historialaria, zientziaren filosofian doktorea eta ndowé jatorrikoa da. Feminista, lesbiana eta arrazakeriaren aurkako ekintzailea ere bada. Sexu aniztasunari, arrazakeriari eta feminismoari buruzko ¡kerketa eta dibulgazio ibilbidea garatu du.\nSilvia Agúero Fernández, ama ijitoa, mestizoa, feminista eta laktibista da. Etxeko langilea neure etxean. Nire ijitotasuna getoan deskubritu nuen, handik kanpo ijitoen aurkako akosoa. Hondartzara mototsa, senarra eta lau txaborrotxoekin noa (supermerkatu eta ospitaletara ere bai) Gaur egun, Pikararen kolaboratzailea, harrotasunez eta ilusioz. Komadreo handiarekin kudeatzen dut, indarkeria obstetrikoaren aurkako borrokan, Erromaniar Arrosen Iraultza, eta maitasunez, blog familiarra: Mundua ijitotzeko asmoa dugu https://gitanizate. wordpress.com/\nGipuzkoako SOS Arrazakeriaren eta Zas! Sarearen zurrumurruen aurkako ekimenetik abiatzen dira bi solasaldiak; izan ere, ibilbide luzea egin dute pertsona migrante eta arrazializatuei buruzko zurrumurruei aurre egiteko jardueretan eta proposamenetan.\nOraingo honetan, arrazakeriaren aurkako lana eta lan feminista ditu ardatz, bi borrokak nola gurutzatu eta nola konbinatu, gure gizartea errespetuzkoagoa eta pluralagoa egin dezaketen proposamenak sortzeko.\nEgun arrazakeria, diskriminazio anitzak eta gorrotoaren diskurtsoa eta kultura instituzioetatik gizartera nola zabaldu eta normalizatzen ari diren ikusten ari gara.\nHorren aurrean, jarrerak, pertzepzioak eta bizikidetza aldatuko dituzten espazioak ireki eta mantendu nahi ditugu.\nKonkretuki, nahi dugu:\nEuskadi xenofobiarik gabeko eremu bihurtzen laguntzea.\nBeharrezkoak diren loturak sustatzea, diskurtso xenofoboari edo baieztapen demokratikoaren printzipioari uko egiten dioten alderdiei, boterera iristea galarazteko bide demokratiko hutsen bidez.


Amurrioko Juan de Aranoa Udal Arte Eskolan izena emateko epea ireki da. | Ayuntamiento de Amurrio\nHasiera » Amurrioko Juan de Aranoa Udal Arte Eskolan izena emateko epea ireki da.\nAmurrioko Juan de Aranoa Udal Arte Eskolan izena emateko epea ireki da.\nIrailaren 14ra arte eman daiteke izena Amurrioko Juan de Aranoa Udal Arte Eskolan, Kultur Etxean.\nHonako ikastaro hauek eskainiko dira: ume, gazte eta helduentzako pintura-eskolak, ehoziri- eta kakorratz-eskolak, errusiar portzelana, egur-zizelkatze artistikoa, marketeria, saskigintza, zeramika eta moldatzea, larru artistikoa eta larrukigintza, patchwork, joskintza, soinekogintza, kartoigintza eta scrapbooking.\nJuan de Aranoa Udal Arte Eskola\nIkastaro bakoitzeko taldeen egunak eta ordutegiak Amurrioko Kultur Etxean kontsulta daitezke.\nUdalerrian erroldatutako pertsonek ordaindu beharreko tasak:\n• Helduentzako pintura: 129,70 € astean hiru ordu, 172,93 € astean lau ordu, eta 259,40 € astean sei ordu.\n• Haur eta gazteentzako pintura: 64,84 € astean ordu eta erdi, 86,47 € astean bi ordu, eta 129,70 € astean hiru ordu.\n• Ehoziri eta kakorratz-eskolak, errusiar portzelana, egur-zizelkatze artistikoa, marketeria, saskigintza, zeramika eta moldatzea, larru artistikoa eta larrukigintza, patchwork, joskintza, eta soinekogintza: 172,93 € astean lau ordu. Zeramika- eta moldatze-ikastaroetan, 4 eta 12 urte arteko haurrek 64,86 € ordainduko dute astean ordu eta erdiren truke.\n• Kartoigintza eta scrapbooking: 129,70 € astean hiru ordu.\nAmurrion erroldatuta ez dauden pertsonek % 25eko errekargua izango dute. Amurrion erroldatutako 65 urtetik gorako pertsonek % 30eko beherapena izango dute tarifan (65 urte beteak izan beharko dituzte 2018an, eta Amurrioko herritarrei bakarrik aplikatuko zaie). Familia ugaria duten pertsonek % 30eko beherapena izango dute tarifan (Amurrioko herritarrei bakarrik aplikatuko zaie). Langabezian dauden Amurrioko herritarrek % 30eko beherapena izango dute tarifan (langabezia-txartela aurkeztu beharko dute). Amurrion erroldatutako pertsonek lehentasuna izango dute.\nPrezioak ez ditu materialak barne hartzen.


Medikuntza laserreko unitatea – Centro Medico Amara\nAlejandrita Candela Gentle Plus laserra\nSAKATUTAKO ARGIA, 650nm-ko BURUA\nLesio baskularrak (aurpegiko telangiektasiak, armiarma baskularrak)\nZaharberritzea, akne-markak, ildoak.\nLASER ERDI ABLATIBOA (PIXEL)\nEhun koipetsua murriztea\nTatuajeak, orbanak (pekak)\nZaharberritzea, hiperpigmentazioak, kuperosia\nSAKATUTAKO ARGIAREN PLATAFORMA\nGentle Plus de Candela amerikar sistemak IV motako laser gisa sailkatutako alejandrita laserra da. Kalteak eragiten ez dituen IIb motako aparatu aktiboa da, eta 1. motako aparatu medikua.\n755 nm-ko alejandrita laserra, uhin luzera horren ondorioz, objektiboak energia gehiena xurgatzen du (lesioa edo ilea), eta inguruko egitura titularrek gutxieneko energia xurgatzen dute. Gainera, inguruko ehunetara egiten den bero igorpena txikiagotzeko, pultsuaren iraupena kontrolatzen da, objektiboaren erlaxazio termikoaren iraupen bera edo txikiagoa izan dezan.\nGentle Laser sistemak ehunen azalera hozteko gailua du, hozte dinamikorako gailu deritzona, eta laser- inpaktuak eragindako mina arintzen du.\nDepilaziorako erabiltzea gomendatzen da, baina lesio baskular dermatologikoetarako ere erabiltzen da.\nZentroan 980 nm-ko diodo laserra dugu; laser mota horrek lesio baskularren tratamendurako garai berri bati ematen dio hasiera. Tratamendurako gaitasun handia dute, azaleko nahiz barruko hodietarako.\nGaur egungo teknika eraginkortzat eta iraunkortzat jotzen da, lesio baskularren tratamendurako.\nDiodo laserrak odol-hodian eragiten du, bero-efektu bidez; hala, hodiaren horma estutzen du, eta, aldi berean, barrualdea koagulatzen du.\nLaser horiek abantaila bat dute, izan ere, hodiak ez du eztanda egiten, eta hortaz, ez dago purpurarik.\nEz da anestesiarik behar.\nEgokia da zimur orokorretarako eta lokalizatuetarako: aho eta begi inguruko zimurrak, orbainak, akne-markak eta ildoak. Lesioak nabarmen hobetzen dira, zeharka; edo, ordainetan, tratamendu horrek azalaren egitura eta irmotasuna hobetzen ditu.\nDenboran eraginkorra eta iraunkorra den tratamendutzat jotzen da.\nFDA-k onartutako teknika berria da; ehun koipetsua laser bidez murriztean datza, liposukzio tradizionalak duen arriskurik gabe. Koipea murrizteko metodo iraultzaileena eta kalte gutxien eragiten dituena da.\nGorputzean: izterren barrualdea, izterren kanpoaldea, belaunak, besoak, saihetsak, sabela, bizkarra.\nZentroan, LOVELY plataforma dugu, sakatutako argiaren plataformaren eta laserraren arteko konbinazioa, osatua eta aldakorra, buru ezberdinekin; konbinazio terapeutiko ugari eskaintzen ditu, era askotako aplikazio medikuei erantzuna emateko.\nBuruek tratamendu-mota ezberdinak ahalbidetzen dituzte:\nTerapia bakarra: (buru bakarra erabiltzea)\nKonbinatutako terapia:(saio berean 2 buru edo gehiago aldatzea).\nUrte osoan egiten dira pixel motako sakatutako argi edo laser bidezko tratamenduak, udan edo azal beltzaranetan izan ezik.


Nafarroako autogobernua «defendatzeko prest» agertu da Geroa Bai | Politika | Berria\nEspainiako Gorteetarako hauteskundeak. Hego Euskal Herria\nNafarroako autogobernua «defendatzeko prest» agertu da Geroa Bai\nEH Bilduk ere salatu ditu autogobernuaren kontrako erasoak: «Ez dira berriak». Aldaketa koalizioak «Nafarroa progresista» ordezkatu nahi du\nGeroa Baiko hautagaiak, Iruñean atzo egindako ekitaldian. BERRIA Tamaina handiagoan ikusi\nNafarroako autogobernua berriro ere eztabaida politikoaren ardatz bilakatu da Espainiako Kongresu eta Senaturako hauteskunde kanpainan. Geroa Bai, esaterako, horren inguruan mintzatu da Iruñean, kanpainaren ekitaldi nagusian, eta han Uxue Barkos lehendakariak horren defentsa egin du: «Nafarroa ez da ukitzen», ohartarazi du.\nBarkosen ustez, Geroa Bai da Nafarroaren interesak «mugarik eta murrizketarik gabe» defenda ditzakeen bakarra, eta erantsi du koalizioari emandako botoa «fidagarria» dela: «Ez da barne gatazketan galduko, eta ez da nazionalismo espainiarraren amarruetan eroriko».\nNafarroako autogobernuaren eta nortasunaren inguruan Navarra Suma koalizioak darabilen jarrerari «kaltegarri, onartezin eta ulertzezin» iritzi dio. «Autogobernurako hain arriskutsua izango den hurrengo agintaldian, ezin dugu utzi Navarra Suma izan dadila Nafarroako interesen ordezkaria», esan du.\nBarkosek gogor kritikatu du Navarra Suma koalizioa osatzeko UPN C's-ekin elkartu izana, eta gogorarazi du C's Nafarroako hitzarmen ekonomikoaren aurka mintzatu dela «UPNrekin akordioa egin eta 24 ordura».\nAntzera aritu da Koldo Martinez Geroa Bairen hautagaia; Navarra Suma koalizioa kritikatu du, eta esan UPN «Nafarroako gizartearen etsaiekin» elkartu dela.\nMartinezek ere autogobernua defendatu du: zenbait eskumen transferitzeko eskatu du —besteak beste, gizarte segurantzarena eta trafikoarena— eta azaldu du ez daudela prest beste erkidego batzuekin «behetik» berdinduak izateko: «Ez diegu utziko hitzarmen ekonomikoa ukitzen».\nMartinezen ustez, UPNko presidente Javier Esparzaren asmo bakarra da Uxue Barkos Nafarroako lehendakaritzatik botatzea eta «boterea» eskuratzea; «Horretarako deabruarekin elkar hartuta joan behar badu, ez du horretarako arazorik».\nEH Bilduko hautagai Bel Pozuetak ere Nafarroako autogobernuaren aurkako erasoak aipatu ditu, baina erantsi du horiek ez direla oraingoak, aspaldikoak baizik. «Urteak daramatzagu Nafarroaren desforalizazioa pairatzen», esan du, eta UPN «bidaidetzat eta partaidetzat» jo du «autogobernuaren etengabeko suntzitze» horretan, PSOE, PP eta C's-ekin batera. «Nafarroako foru instituzioak eta gizartea ez defendatzea» leporatu dio Pozuetak UPNri.\n«Alde bakarretik eta modu ilunean erabaki zutenak Foru Hobekuntza izango zela joko zelai politikoa, ari dira orain hura ezabatu nahian, edo, behintzat, autogobernu apur bat ekar dezaketen eduki guztiak kendu nahian», azaldu du Pozuetak. Haren hitzetan, indar horiek babestu dituzte Espainiako Gobernuaren eta Ogasunaren «esku hartzeak», eta Espainiako Auzitegi Konstituzionalari «adore» eman diote «askatasunak ebaki ditzan».\nPozuetak botoa eskatu du datorren igandeko hauteskundeetan, Madrilera eramateko «feminismoaren defentsa, justiziarena, etsi egiten ez duen Nafarroarena eta eskubide sozialen aldeko lanetan aurrera egin eta sakondu nahi dutenena».\nGeroak Baik, EH Bilduk, Ahal Dugu-k eta Ezkerrak osatutako Aldaketa ere autogobernuaren defentsan agertu da, baina batez ere sozialistei egin dizkie kritikak. Espainiako Senatura aurkezten den hautagaitzaren arabera, PSOEk «blokeatu» egin du 77,8 milioi euroko diru poltsa, eta Nafarroan egin beharreko hainbat inbertsio atzeratu ditu. «Hamar hilabete hauetan frogatu dute ez direla gauza Nafarroaren interesen aldeko politika progresista egiteko», esan dute.\nAldaketaren ustez, zerrenda hori da «Nafarroa progresistaren ahotsa eraman eta nafarren interesak defendatzeko gauza den indar politiko bakarra».\nEspainiako Senaturako bozetan, lehenengo indarra izan nahi du Aldaketak Nafarroan. Hori izango litzateke, haien ustez, «eskuinen frontea» gailentzeko bide bakarra, eta «birzentralizazioari» galga jartzeko ere balioko luke, «autogobernua defendatu eta aldaketari esker lorturiko aurrerapen sozialak blindatu ahal izateko».\nPSOEren zerga politika goretsi du Isabel Zelaak\nElkarrekin Podemos, energia publikoaren alde


Hitza | Nabarmenak\nZarautzera helduko da bihar Superliga Siroko surf txapelketa »\nLau herriek “surf tradizio handia” dutela uste du Iban San Martin zinegotziak. Parte hartuko duten surflarien artean, bertakoak ere izango direla azaldu du; besteak beste, Ruben Vitoria eta Nadia Erostarbe. San Martinen hitzetan, “ohorea” da beste urte batez txapelketa herrian jasotzea. Zarauzko hondartza Europa mailan “erreferentea” dela eta urte osoan zehar surfa praktikatzeko “baldintza ezin […]\nXoxoteko aterpetxeko ur zikinak garbitzeko fitoarazketa sistema ezarri du Azpeitiko Udalak »\nMartxan da Xoxoteko aterpetxeko ur zikinak garbitzeko arazketa sistema naturala. Fitoarazketa sistema jarri dute bertan, eta modu horretan, uretako landareek hondakin uretan dauden elementu kutsagarriak murrizten edo desagerrarazten dituzte, prozesu biologiko fisiko-kimikoen bidez. Aterpetxearen behekaldean bi araztegi txiki jarri dituzte. Landareek ura erabat estali dute, eta ez dira gehiegi nabarmentzen, udalak azaldu duenez. Ur zikina […]\nEtorkizuna eraikitzen »\nGazte Begirada: etorkizuneko Bizkaiko gizartea gazteen begiradagaz eraikitzeko sortua. Profil profesionalak bilatu eta zehazteko Bizkaiko Foru Aldundiak bultzatutako proiektu berritzailea. Lurraldean bizi dugun zahartze prozesua gazteen beharrizanekin lotzen ditu, hartara, eskualdea biziberrituz. Gazteetan pentsatuta, baina baita lurraldean ere. Agirre Lehendakaria Center, Urremendi, Dansk Design Center eta Gernika-Lumo eta Bermeoko udalekin batera sortutako proiektua da. Busturialdeko […]\nJoseba Esnal izango da Zumaiako Telmo Deun arraun elkarteko presidente berria »\nTalde bakarra aurkeztu da Zumaiako Telmo Deun arraun elkarteko zuzendaritza aukeraketarako prozesura, eta ondorioz, Joseba Esnal presidente izango duen taldeak zuzenduko du datozen bi urteetan elkartea. Astelehen arratsaldean aldatu zuten elkarteko zuzendaritza, eta talde berriak gogoz eta ilusioz hartu du zeregina. “Lehengo zuzendaritza taldeari eskerrak eman nahi dizkiogu, aurtengo denboraldia bideratuta utzi digutelako. Neguan, elkarteko […]\nTurismo ereduaren aurkako manifestazioa egingo dute »\nBizilagunekin plataformak turismo ereduaren aurkako manifestaziora deitu du gaur arratsalderako, Bertan bizi gara, bertan bizi nahi dugu! lelopean. Protesta 18:30ean abiatuko da Saguesetik. Ordubete lehenago, turismo masiboak …\n[ARGAZKI GALERIAGAZ] Bigarren aldiz izan gara Bermeoko San Frantzisko Herri Ikastetxean kazetari lanaz aritzeko »\nGaur, Bermeoko San Frantzisko Herri Ikastetxean izan gara bigarrenez, 3. zikloko ikasleei kazetari lana eta elkarrizketak nola egiten diren azaltzeko. Elkarrizketak prestatzerakoan hain garrantzitsua den dokumentazio lanaren garrantzia ikasi dute haurrek, baita gure lanbidearen nondik norakoak ere. HITZAren egunkariak banatu ditugu ikasleen artean, hauek gure eguneroko lana nola egiten dugun ikus dezaten, baita webgunea erakutsi […]\nJon Artano: “Erantzuna neurrikoa iruditu zait, eta babestuta sentiarazi naute” »\nIñaki Anasagasti EAJko kideak Jon Artano kazetariari zuzendutako kritikek soka luzea ekarri dute. ETBren berriemale zestoarrak Venezuelako hauteskundeen bezperan egindako lanaz hitz goigorrak idatzi ditu Anasagastik bere blogean. ETBko Erredakzio Kontseiluak Anasagastik esandakoak gaitzetsi ditu, eta lankide askok adierazi diote babesa Artanori. Berria egunkariak zestoarrarekin hitz egin zuen atzo. ETBko Erredakzio Kontseiluak agertu dion babesa […]\nLiga titulua jokatuko du gaur Bera Berak »\nBera Berak bere bosgarren liga titulua irabaziko du gaur gauean Barakaldon Zuazoren aurka garaipena lortzen badu. Denboraldi osoan zehar egundoko lana egin ostean, talde donostiarra Atletico Guaredesekin berdinduta iritsi da ligako azken jardunaldira. Galiziarrek euren neurketa galtzea nahikoa izango litzateke ere Montse Pucheren neskek liga titulua irabazteko. Arraunean, Donostia Arraun Lagunak Mutrikun egingo den Euskadiko […]\nLibre lasterketa egingo dute gaur gauean »\nBosgarren urtez egingo dute Libre lasterketa. Gaur izango da, ostirala, 21:00etan, eta oinez zein korrika egin daiteke. Ibilbideak 6 kilometro izango ditu, eta Bulebarrean izango ditu irteera eta helmuga. Egunean bertan izena emateko aukera egongo da. Bildutako dirua erabiliko dute ordaintzen laguntzeko Loiolako Aske Gunean auzipetutakoen isuna: 25.000 euro.\nJoxe Takolo beka, Zabaltzak eta Fernandezek aurkeztutako Drangnag-ri espedizioarentzat »\nIndartsu itzuli zen iaz Joxe Takolo beka, eta horrela etorri da aurten ere. Mikel Zabaltza eta Alberto Fernandez mendizaleek irabazi dute 3.000 euroko beka, Drangnag-rira egingo duten espedizioaren proiektuarekin. Atzo, asteazkena, jakinarazi zuten proiektu irabazlea zein izan den, eta haren egileek espedizioaren inguruko zenbait xehetasun azaldu zituzten. Urritik azarora bitartean egingo dute Nepalgo Himalayan kokatzen den Dragnag-ri […]